SNS Bulatoviću ne može oduzeti mandat, male šanse za ukidanje imuniteta | Slobodna reč\nSNS Bulatoviću ne može oduzeti mandat, male šanse za ukidanje imuniteta\nBulatović (drugi s desna) dočekuje Vučića u Vranju; Foto: Grad Vranje\nVRANJE / VRANJSKA BANJA / BEOGRAD – Iako se poslednjih dana spekuliše o potencijalnom oduzimanju imuniteta narodnom poslaniku Srpske napredne stranke u prethodnom sazivu i kandidatu za poslanika na parlamentarnim izborima održanim 3. aprila, Slaviši Bulatoviću, zbog navoda o falsifikovanju potpisa, za to su, prema rečima naših sagovornika, šanse male. Najpre, o tome ne odlučuje stranka, naročito ne njen Gradski odbor u Vranju, već Narodna skupština i to u slučaju da takav zahtev uopšte postoji, a tu je i činjenica da se SNS skoro nikada do sada nije javno odricala svojih poslanika i članova, „ma šta da su radili“.\nProšlog meseca su lokalni portal InfoVranjske i nacionalni portali Nova.rs i Blic objavili ispovest Dragane Cvetković, novinarke koja živi i radi u Švajcarskoj, a poreklom je iz Vranjske Banje, odnosno, njena porodica i porodica poslanika Bulatovića su bili prve komšije.\nOna tvrdi da je Gradska uprava u Vranju sačinila i overila dokument na kojem je falsifikovani potpis Čedomira Cvetkovića, njenog oca, kao i da je taj zapisnik omogućio porodici Slaviše Bulatovića da otkupi deo školskog dvorišta koje je bilo u vlasništvu Grada, kako bi gradili stambeni objekat.\nNjen otac je, kako je Cvetković rekla i za portal Slobodna reč, na dan kada je sačinjen zapisnik, primao hemioterapiju u Beogradu, a ona je „danima pokušavala da dobije odgovore od načelnika Gradske uprave Dušana Aritonovića i samog gradonačelnika Vranja dr Slobodana Milenkovića“.\nAritonović je ubrzo u odgovoru novinarima naveo da je uputio akt rukovodiocu Odeljenja za urbanizam, imovinsko-pravne poslove, komunalno-stambene delatnosti i zaštitu životne sredine Draganu Mihajloviću, kojim mu je naložio da ispita sve navode, uzme izjavu od službenika koji postupa u tom predmetu i da mu, po uzimanju izjave, „ukoliko su u istoj sadržani navodi koji daju osnov za pokretanje disciplinskog postupka“ dostavi predlog za pokretanje istog:\n„Kao i da inicira krivični postupak kod nadležnog tužilaštva, ukoliko su u radnjama službenika Gradske uprave sadržani elementi krivičnog dela koje se goni po službenoj dužnosti“ – naveo je Aritonović.\nGU Vranje se još uvek nije oglašavala o tome dokle se stiglo sa ovim postupkom.\nU međuvremenu, slučaj ne prestaje da interesuje vranjsku javnost i deo nacionalnih medija, a prema pisanju portala InfoVranjske koji prati ovu aferu, deo vrha SNS-a i Gradskog odbora SNS Vranje „podržava oduzimanje imuniteta Bulatoviću“.\nMeđutim, prema rečima naših sagovornika, to je malo verovatno. Najpre, o tome ne odlučuje stranka niti njen odbor na lokalu, već Narodna skupština, a takođe postoji procedura po Poslovniku Narodne skupštine kada se radi o potencijalnom oduzimanju imuniteta.\nDa bi se nekom poslaniku oduzeo poslanički imunitet, ako se on uopšte u nekom sporu pozove na isti, neophodno je pokretanje krivičnog postupka protiv poslanika, u ovom slučaju Slaviše Bulatovića, ili da se odredi pritvor, dakle važi samo za slučajeve kada se traži kazna zatvora.\nPotom nadležni to moraju podneti skupštinskom Odboru za administrativno-budžetska i mandatno-imunitetska pitanja, koji tek izradi preporuku za Narodnu skupštinu, a onda Skupština eventualno odobrava ukidanje imuniteta, odnosno poslanici glasaju za ili protiv toga, stoji u poslovniku.\n„De fakto bi morao SNS da glasa da mu se oduzme imunitet, ali zajedno sa još nekim poslanicima jer SNS nakon ovih izbora neće imati samostalno većinu u Skupštini. Svakako, to se radi u okviru Skupštine, a ne u okviru stranke“ – kaže naš sagovornik, istraživač Centra savremene politike Aleksandar Ivković.\nS obzirom na to da je Bulatović bio poslanik u prethodnom sazivu od 2020. do 2022. godine, njemu još nije prestao mandat jer nije konstitusan novi saziv.\nPodsećamo, iako su parlamentarni izbori održani 3. aprila, Republička izborna komisija još uvek nije proglasila konačne rezultate, zbog problema na biračkom mestu u Velikom Trnovcu, te nije zakazana ni konstitutivna sednica Narodne skupštine, odnosno mandati još uvek nisu verifikovani.\nBulatović formalno i dalje može do tada da se pozove na imunitet, u slučaju da spor postoji.\n„Svakako se neće sastati stari saziv samo da bi ga razrešio imuniteta, to se ne radi. Generalno, SNS se skoro nikada do sada nije tako javno odricao svojih poslanika i članova, ma šta da su radili. Malo je verovatno da to bude i kad se sazove novi saziv Skupštine“ – kaže naš sagovornik.\nTasić: Mandat pripada poslaniku, ne SNS-u\nZa razliku od starijih zakona, mandat izabranog poslanika na parlamentarnim izborima je slobodan, odnosno pripada poslaniku, a ne stranci, te Srpska napredna stranka uprkos aferi formalno ne može Bulatovića „ukloniti“ iz Skupštine kada ona bude konstituisana, odnosno njegov mandat verifikovan.\n„Formalno, morao bi poslanik sam da podnese ostavku, svojom voljom ili pod pritiskom stranke“ – kaže za portal Slobodna reč politikolog Stefan Tasić, koji je i sam bio kandidat za narodnog poslanika na listi zelene koalicije MORAMO.\nPrema njegovim rečima, postoje razlozi zbog kojih poslaniku može da prestane mandat, već pomenut krivični postupak ili izdržavanje zatvorske kazne, ako to Skupština odluči.\nOn takođe smatra da je besmisleno tokom tehničkog mandata govoriti o oduzimanju mandata, i podvlači da je to moguće kada bude konstituisana nova Skupština.\n„Može da se desi da on sam podnese ostavku pod velikim društveno-političkim pritiskom, ili da stranka izvrši pritisak. To je SNS, ako oni ‘narede’, on će to uraditi, jer niko od njih nije dobio mandat na osnovu sopstvenog rezultata ili kredibiliteta, već zavise od centrale stranke i Vučića“ – dodaje.\nAko Vučić zbog „prevelike štete naredi, kao što se to dešavalo u različitim slučajevima kod njih“, da Bulatović odustane od mandata, to se može desiti, kaže naš sagovornik.\nPrethodni članakIz MUP-a najavili pojačanu kontrolu saobraćaja za vikend\nSledeći članakGlasanje o Srbiji sledeće nedelje u Evropskom parlamentu


KURTI DIJALOG PRETVARA U CIRKUS: Priština sprema nove provokacije kako bi otvorila priču o navodnom genocidu nad Albancima na KiM | Novosti.rs\nAljbin Kurti i Miroslav Lajčak / Foto Tviter\nCilj je da i na ovaj način "izbaci iz težišta" našu stranu, skrene pažnju sa ključnih pitanja, kao što je formiranje Zajednice srpskih opština, i nametne svoje teme, poput navodnog genocida koji su Srbi počinili na KiM.\nReč je o, kako se spekuliše, Sarandi Bogujevci, aktuelnoj potpredsednici parlamenta u Prištini, iz redova Kurtijeve stranke Samoopredeljenje, koja bi na sastanku u Briselu trebalo da otvori priču kako je sa 12 godina preživela napad u kojem su stradali članovi njene porodice.\nPredsednik Srbije Aleksandar Vučić rekao je tim povodom da je je Saranda Bogujevci teško stradala i da ima tešku priču, ali i da to nije pitanje celog naroda, niti pitanje teritorijalnog razgraničenja, te da bismo i mi mogli na desetine i stotine takvih ljudi da dovedemo, ali kada se to uradi, pokazuje se odsustvo želje za razgovorom.\nNa pravljenje atmosfere koja će unapred podići tenzije u nastavku razgovora ukazao je i ministar unutrašnjih poslova Aleksandar Vulin, koji je ove planove Kurtija nazvao "gadnim, prizemnim i jadnim". Oglasila se i premijerka Ana Brnabić, koja je poručila Kurtiju da "već jednom tuži Srbiju za genocid, umesto što time stalno preti i koči pregovaračke napore":\n- Kurti je ideološki fanatik, na svakom sastanku pravi cirkus i jasno govori da mu dijalog nije prioritet. Neka preti Srbiji tužbom za genocid, ali hajde da vidimo šta ima da kaže u toj tužbi, a mi ćemo da dokažemo šta se zaista dogodilo.\nA ŠTA SA ZLOČINIMA NAD SRBIMA\nI MI bismo mogli da dovedemo brojne preživele žrtve albanskih zločina, dovoljno bi bilo samo da se pred Kurtija na sto stave fotografije vođa tzv. OVK sa odsečenim srpskim glavama. "Škorpioni" i drugi koji su činili zločine za to su i osuđeni, ali Albanci nisu za zločine koji se i dalje nastavljaju - da se Kosovo etniči očisti od Srba - kaže, za "Novosti", šef skupštinskog Odbora za KiM Milovan Drecun.\ndijalog Beograda i Prištine Aljbin Kurti optužbe za genocid Aleksandar Vučić


NATO hoće da brani Srbiju od njenog najbližeg saveznika, Foto: Nacionalist.rs\nIma više prividno pragmatičnih razloga koje pobornici članstva BiH i Srbije u Atlantskom savezu navode kao argumente u prilog svojih stavova, navodi Tanasković\nObjavljeno: 19.04.2019. 08:26h\nRepublika Srpska i Srbija, bez obzira na različit međunarodni položaj, moraju imati usklađen pristup realnosti NATO-a na Balkanu i uopšte, izjavio je akademik Darko Tanasković na skupu u Beogradu „Zašto Srpska neće u NATO“.\n„Među tim argumentima gotovo obavezno se navodi onaj geostrategijski, o okruženosti državama NATO-a, zatim vojno-bezbednosni, tj. prednost garantovanja sigurnosti, kao i momenat ubrzavanja evrointegracija. Ove argumente ne treba potceniti i olako otpisati, jer se zasnivaju na određenom sagledavanju stvarnosti, a nisu samo deo političkog marketinga“, kaže Tanasković.\nIpak, prema njegovom uverenju više je razloga da se RS i Srbija ne priključe NATO-u i da dosledno vode politiku vojne neutralnosti, uz održavanje korektnih i ponekad partnerskih odnosa sa Alijansom do moguće mere.\nPrema Tanaskovićevim rečima, prvi na spisku argumenata protiv priključenja NATO-u je, kako kaže, moralna i kolektivno-psihološka dimenzija: otpor uslovljen traumatičnim iskustvom izazvanim agresijom NATO-a na SRJ 1999.\nSnagu i relevantnost ovog argumenta spremni su, kaže Tanasković, da prihvate čak i na Zapadu — ne bi se trebalo odreći ovog neželjenog, ali neospornog moralnog kapitala, a ujedno i dati legitimaciju zločinu koji je 19 država NATO-a počinilo pre 20 godina. Vojno-bezbednosni argument obezbeđivanja sigurnosti u trusnom okruženju, kada je o Srbima reč, takođe nije do kraja uverljiv, mada jeste veoma privlačan.\n„Naime, jedino potencijalno ugrožavanje bezbednosti članica NATO-a koje one uzimaju u obzir jeste ono koje navodno dolazi ili bi moglo da dolazi iz Rusije. Rusofobija je bila i ostala najvažniji motiv za ulazak pod NATO kišobran bivših istočnoevropskih i balkanskih država. A Srbima ne samo da ne preti nikakva opasnost od strane Rusije, već je, sasvim suprotno, ona najvažniji srpski saveznik na međunarodnom planu, uključujući i kontekst bezbednosnih pretnji i rizika. Kakva logika može voditi Srbe da se opredele protiv svog glavnog saveznika, prilazeći onima u čije dobre namere i prijateljstvo imaju mnogo razloga da sumnjaju“, pita se Tanasković.


Rezultati pretrage za: Liga šampiona\nSve staje u jedan meč, 90 ili možda nešto više minuta, posle kojih ćemo znati ko će biti osvajač ovosezonske Lige šampiona. Pari Sen Žermen i Bajern Minhen od 21.00 u Lisabonu igraju veliko finale koje će nam doneti novog vladara Evrope.\nBajern ponizio Barselonu, osam golova za plasman u polufinale\nFudbaleri Bajerna plasirali su se u polufinale Lige šampiona, pošto su sinoć u Lisabonu deklasirali Barselonu sa 8:2 (4:1).\nKosovski predstavnik u pretkvalifikacijama za Ligu šampiona izbačen je iz ovog takmičenja nakon što je UEFA meč Drita – Linfild registrovala službenim rezultatom 0:3, javio je večeras Ljajmi.\nLŠ i LE se nastavljaju tek kada se završe domaća prvenstva?\nLiga šampiona i Liga Evrope nastaviće se tek kada se završe domaća prvenstva, rekla je Evelina Kristlin, članica FIFA.\nUEFA odlučila: Liga šampiona kreće iz Prištine!\nUEFA je odlučila da domaćinstvo za pretkolo kvalifikacija Lige šampiona organizuje na stadionu "Fadilj Vokri". UEFA je ovog popodneva u Nionu obavila žreb pretkola kvalifikacija za Ligu šampiona i Ligu Evrope naredne sezone, a istovremeno donela je i odluku o dodeli domaćinstva mini-turnira važnijeg takmičenja.\nFudbaleri Liverpula osvojili su trofej Lige šampiona, pošto su sinoć u finalu u Madridu pobedili Totenhem sa 2:0 (1:0).\nLŠ: Liverpul dočekuje Bajern, Lion protiv Barse\nVečeras se igraju dve utakmice osmine finala Lige šampiona. Liverpul dočekuje Bajern iz Minhena, a Lion Barselonu.


24 godine od genocida u Srebrenici – Centar za građansko obrazovanje\nGenocid u Srebrenici predstavlja najmasovniji zločin izvršen na tlu Evrope poslije II svjetskog rata. Pripadnici vojske bosanskih Srba su od 11. do 19. jula 1995. sistematski ubili najmanje 7,800 nenaoružanih Bošnjaka starosti od 14 do 70 godina. Ovi zločini su bili predmet devet suđenja pred Međunarodnim krivičnim sudom za bivšu Jugoslaviju (ICTY). Utvrđeno je da su pripadnici vojske bosanskih Srba pod komandom Ratka Mladića i Radovana Karadžića u Srebrenici izvršili genocid, a da je Savezna Republika Jugoslavija podržavala vojsku bosanskih Srba. Međunarodni sud pravde je 2007. utvrdio da je Srbija odgovorna za to što Savezna Republika Jugoslavija – Srbija i Crna Gora – nije spriječila taj genocid. Iako je Bosna i Hercegovina pred Međunarodnim sudom pravde podnijela tužbu i protiv Crne Gore zbog kršenja Konvencije o spriječavanju i kažnjavanju genocida, Srbija je jedina ostala u tom sporu iz formalno-pravnih razloga, jer je preuzela državni kontinuitet nekadašnje SRJ. Apelaciono vijeće holandskog suda utvrdilo je 2017. da i Holandija snosi djelimičnu odgovornost za smrt 300 Bošnjaka ubijenih u Srebrenici, a koji su se nalazili unutar zaštićene UN zone, u bazi UN u Potočarima, jer njeni vojnici u sastavu UN nijesu spriječili da ti ljudi budu ubijeni.\nPosebno zabrinjava činjenica da i poslije dvije i po decenije od zločina u Srebrenici postoji heroizacija osuđenih ratnih zločinaca od strane predstavnika institucija i dijelova društva u pojedinim zemljama u regionu. Istovremeno, minimiziraju se inicijative koje dolaze iz civilnog društva, a koje su usmjerene na pravdu i istinsko pomirenje. Posljedica takvog odnosa jeste neadekvatno suočavanje sa ratnom prošlošću, zbog kojeg su na pozicijama moći isti lideri koji su imali vodeće uloge u zaraćenim državama. Upravo zbog prevage partikularnih interesa moćnih pojedinaca na štetu pravde i suočavanja sa prošlošću, događaji iz devedesetih i dalje snažno opterećuju region. I posljednja Strategija EK za zapadni Balkan naglašava značaj pomirenja i regionalne saradnje, dok lideri zapadnog Balkana nevoljno prilaze toj tematici.\nPodsjećamo da je Skupština Crne Gore 2009. usvojila Deklaraciju o prihvatanju rezolucije Evropskog parlamenta (EP) o Srebrenici, kojom se osuđuje taj zločin, i obavezala se na afirmaciju istine i doprinosa postizanju pravde, kao i razvoj kulture sjećanja kao mehanizma suočavanja sa ratnom proslošću. Međutim, u praksi se efekti tih ciljeva još uvijek ne vide s obzirom na to da nadležno državno tužilaštvo nije proizvelo mjerljive rezultate u istrazi eventualne krivične odgovornosti crnogorskih državljana u vezi sa zločinom u Srebrenici, a u saradnji sa tužilaštvom BiH, na šta su se obavezali. Osim toga, Ministarstvo prosvjete još nije kreiralo plan i program da obezbijedi da se u nastavne programe odgovarajućih nivoa obrazovanja uključi informisanje učenika i studenata o ovom zločinu i njegovim posljedicama. To potvrđuje i analiza udžbenika istorije i nastavnih planova i programa koju je uradio CGO „Što skrivaju i otkrivaju crnogorski udžbenici o savremenoj istoriji Crne Gore?“, a iz koje se vidi da u crnogorskim udžbenicima ne postoji nijedna rečenica o genocidu u Srebrenici. Osim toga, Vlada ne obilježava Dan sjećanja na zločin u Srebrenici kao zaseban memorijal, već koristi priliku da 11. jula obilježi sjećanje na sve zločine počinjene na teritoriji Crne Gore i regiona koji su počinjeni u ime Crne Gore, i na taj način relativizuje sve zločine.\nCGO i HRA apeluju da se preduzmu iskreni koraci suočavanja s prošlošću umjesto formalnog proklamovanja podrške tranzicionoj pravdi, da bi se promovisale demokratske vrijednosti u Crnoj Gori i obezbijedili trajni miroljubivi odnosi sa susjedima.


Bernhard Vodl novi regionalni direktor Lufthansa Grupe - Aviatica\nBernhard Vodl novi regionalni direktor Lufthansa Grupe\nNovi regionalni direktor Lufthansa Grupe zadužen za Srbiju, Bernhard Vodl, svoj prvi intervju sa nove dužnosti dao je za Aviaticu.\nLufthansa Group (LHG) je imenovala novog regionalnog direktora za naš region umesto Hanesa Štajnakera, koji je preuzeo novu dužnost u okviru LHG u Moskvi.\nNa njegovom mestu sada je Bernhard Vodl, bivši direktor prodaje za region Austrije i Istočne Evrope. Vodl je izvrsni poznavalac vazduhoplovnih prilika u našem regionu i veliki zaljubljenik u Beograd.\nRegionalna kancelarija Lufthansa Grupe će ipak biti u Zagrebu, odakle će Vodl rukovoditi prodajnim i marketinškim aktivnostima u celom regionu i predstavljati sve avio prevoznike koji čine Lufthansa Grupu: Austrian Airlines, Brussels Airlines, Lufthansa, SWISS i najnoviji Eurowings.\nAviatica je imala čast da sa gospodinom Vodlom obavi intervju prilikom njegove nedavne i prve službene posete Beogradu, a o njegovom viđenju položaja Lufthansa Grupe u regionu čitajte uskoro na našem sajtu.\nBernhard VodlintervjuLufthansa Groupregion


Kusturica ipak vjeruje u opstanak Bosne i Hercegovine: Neće doći do raspada BiH, to ne bi odgovaralo ni Banjaluci – Haber.ba\nKusturica ipak vjeruje u opstanak Bosne i Hercegovine: Neće doći do raspada BiH, to ne bi odgovaralo ni Banjaluci\n– Do raspada BiH ne mora da dođe i to ne bi odgovaralo ni onome koga najviše optužuju – Banjaluku – smatra Kusturica, koji se ovom prilikom osvrnuo i na novi sastav Predsjedništva BiH\nReditelj Emir Kusturica izjavio je da ne vjeruje da će doći do raspada Bosne i Hercegovine i da će novoizabrani član Predsjedništva BiH Milorad Dodik voditi politiku stabilizovanja međuetničkih napetosti, ali i očuvanja dostojanstva Republike Srpske.\n– Sa tom agendom odlazi u Sarajevo – rekao je Kusturica u emisiji “Sedmica” na Radio Beogradu, čije dijelove prenosi agencija Srna.\nPrema njegovim riječima, Dodik je “one man show”, sam je dobio izbore u RS i BiH i pravi je pobjednik.\n– Do raspada BiH ne mora da dođe i to ne bi odgovaralo ni onome koga najviše optužuju – Banjaluku – smatra Kusturica, koji se ovom prilikom osvrnuo i na novi sastav Predsjedništva BiH.\nKako prenosi Srna, Kusturica kaže da novoizabrani član Predsjedništva Željko Komšić nije autentični političar optužujući ga da je “obavještajac”.\n– Kako drugačije objasniti činjenicu da je prvo što je rekao poslije izbora bilo da je Kosovo i Metohija samostalna država – ističe Kusturica.\nTeme:BiH, Emir Kusturica, opstanak\nRasistička instrukcija šofera: Bijeli ljudi sjedaju naprijed, ostali (migranti) nazad\nIzetbegović: “Dodik već deceniju kreira krize u BiH, a Čović mu drži stranu”


reklamno kreativno pisanje Archives - Dar Na Dar\nreklamno kreativno pisanje\nPrijatelji koji su uvek uz nas\nPrijateljstvo je jedna od stvari u životu koja se može smatrati najvažnijom. Jer, sve dođe i prođe, a prijatelji ostaju. Uzajamna podrška i poverenje, posebne su životne vrednosti, koje bi trebalo ceniti, svakoga dana.\nBravari – hitne intervencije i narezivanje ključeva – primer teksta\nGotovo svima nama se dogodilo da izgubimo ključeve ili da iz bilo kog drugog razloga, ne možemo da uđemo u svoj stan ili kuću. Tada nemamo nikakvu drugu opciju, osim da pozovemo dežurnog bravara da dođe i reši problem. Ono što je možda najnezgodnije u celoj toj situaciji, jeste što Read more…\nBy Nirvana, 6 months 4 months ago


Iran poručio IAEA da će “drastično smanjiti” saradnju\nTanjug 17. februara 2021. 00:44\nTEHERAN – Iran je poručio Međunarodnoj agenciji za atomsku energiju (IAEA) da će znatno smanjiti saradnju u roku od sedam dana, navodi se u izveštaju agencije za članice, prenosi Rojters.\nIran je u proteklih nekoliko meseci ubrzao kršenje sporazuma postignutog 2015. godine sa svetskim silama, kojim se predviđalo ograničenje iranskog nukelarnog sporazuma u zamenu za ukidanje sanckija Iranu.\nNepoštovanje sporazuma počelo je 2019. godine kao odgovor na jednostrano povlačenje SAD iz dogovora pod tadašnjim predsednikom Donaldom Trampom i ponovno uvođenje američkih sankcija Iranu.\nIran je obavestio IAEA 15. februara da će od 23. februara prestati sa sprovođenjem dobrovoljnih transparentnih mera u skladu sa sporazumom, uključujući i dodatni protokol – navodi se u saopštenju IAEA.\nPrema sporazumu, Iran primenjuje Dodatni protokol koji IAEA daje ovlašćenje da vrši inspekcije u kratkom roku na raznim lokacijama. To je dodatak osnovnim obavezama prema takozvanom Sporazumu o zaštitnim merama zemlje sa IAEA. Iran ga je potpisao, ali nije ratifikovao.


Predsjednik Vlade Republike Srpske Radovan Višković tokom sastanka sa predstavnicima UNDP-a u BiH istakao je opredijeljenost Vlade za saradnju i podršku aktivnostima UN u Republici Srpskoj, koje predstavljaju važnu podršku sprovođenju reformskih procesa i sveukupnom društvenom razvoju.\nVišković i vršilac dužnosti rezidentnog predstavnika Razvojnog programa UN /UNDP/ u BiH Suhrob Hošmuhamedov razgovarali su danas u Banjaluci o projektima koji se u saradnji sa UNDP-om realizuju u Republici Srpskoj, a u čiju implementaciju su uključene republičke institucije i lokalne zajednice širom Srpske, saopšteno je iz Biroa Vlade Republike Srpske za odnose sa javnošću.\nTokom sastanka sagovornici su ocijenili da je dosadašnja saradnja bila dobra, te je izražena opredijeljenost za njeno dalje unapređenje realizacijom programa koji su u skladu sa ciljevima održivog razvoja UN, a koji obuhvataju oblasti lokalnog razvoja, zaštite životne sredine, zapošljavanja i društvene inkluzije, zdravlja, te vladavine prava.\nHošmuhamedov je upoznao predsjednika Vlade Republike Srpske o prioritetima UNDP-a, te planovima za nastavak sprovođenja programa u Republici Srpskoj i BiH.\nSastanku je prisustvovao i šef kancelarije UNDP-a u Banjaluci Goran Vukmir.


Uključivanje Roma u društvo korak ka boljoj i uspešnijoj Srbiji - Minority News\nKoordinaciono telo za praćenje realizacije Strategije za socijalno uključivanje Roma i Romkinja u Republici Srbiji (2016–2025) razmatralo je na sednici, održanoj 6. juna, izveštaje o realizaciji dosadašnjih aktivnosti i utvrdilo naredne korake u cilju uspešne integracije romske zajednice u društvo.\nPotpredsednica Vlade Republike Srbije Zorana Mihajlović istakla je da je ponosna na rad Koordinacionog tela i da, za razliku od proteklih deset godina kada se samo pričalo o položaju Roma i Romkinja, sada imamo rezultate na tom planu. Mihajlović, koja je i predsednica Koordinacionog tela, naglasila je da se, zajedno sa međunarodnim i nacionalnim partnerima, čini sve da socijalna inkluzija Roma i Romkinja bude što uspešnija i da se smanji diskriminacija.\nAko ijedan pripadnik romske zajednice ima problem kada su u pitanju obrazovanje, zapošljavanje, uslovi stanovanja ili se suočava sa višestrukom diskriminacijom, što je slučaj sa Romkinjama, ne možemo govoriti o održivom društvu, rekla je ona.\nPrema njenim rečima, država, uz podršku međunarodnih partnera, radi na izgradnji komunalne infrastrukture i socijalnih stanova.\nPotpredsednica Vlade je potvrdila da će biti nastavljeno stipendiranje učenika romske zajednice, i podsetila na to da je u poslednje četiri godine dodeljeno tri hiljade stipendija za romske učenike, od čega su 65 odsto devojčice, dodavši da je u 2018/19. školskoj godini dodeljeno 850 stipendija.\nMenadžerka Tima za socijalno uključivanje i smanjenje siromaštva Dragana Jovanović Arijas istakla je da je na sednici bilo reči i o novom akcionom planu za primenu Strategije za socijalno uključivanje Roma i Romkinja. Novi akcioni plan je u finalnoj fazi izrade i usklađen je sa svim prioritetima neophodnim za uspešnu integraciju Srbije na putu ka Evropskoj uniji, posebno sa Poglavljem 23, rekla je Jovanović Arijas.\nPava Novakov Čabrilovski iz Nacionalnog saveta romske nacionalne manjine ocenila je da je saradnja ovog saveta sa Koordinacionim telom sada uspešnija i konkretnija.\nAleksandra Dimić Ugrinaj iz Nemačke organizacije za saradnju (GIZ) izrazila je zadovoljstvo zbog saradnje sa Vladom Srbije i Koordinacionim telom na realizaciji projekta „Inkluzija Roma i ostalih marginalizovanih grupa u Srbiji“.\nRazmatrali smo dalje korake za unapređenje položaja romske zajednice, što i jeste cilj našeg projekta – da implementiramo veoma važnu strategiju i doprinesemo socijalnom i ekonomskom osnaživanju Roma i Romkinja, rekla je Dimić Ugrinaj.\nOznake:\tinkluzija Roma i Romkinja, romska zajednica, Zorana Mihajlović


"Rosoneri" pronašli i osmo pojačanje - Sportske.net\n"Rosoneri" pronašli i osmo pojačanje\nKako prenose italijanski mediji, urugvajski reprezentativac bi mogao da bude poslednja akvizicija Milana ovog leta.\nVelika tragedija u Đenovi, čudo spasilo fudbalera, nesreću za dlaku izbegao reprezentativac Italije!ZVANIČNO - Francuz stigao u Milan!Vezista Milana nema dilemu, uskoro potpis!Milan završio još jedan važan posao, najnovije pojačanje u utorak stiže na San Siro!Ronaldo naredio, hoće Srbina za saigrača!\nEkipa sa "San Sira" je ovog leta angažovala šest novih igrača, stigli su kao slobodni igrači golman Pepe Reina, levi bek Ivan Strinić i talentovani vezista Alen Halilović.\nNa pozajmici sa pravom otkupa je u redovima Milana Gonzalo Iguain, dok je iz Juventusa stigao i Matija Kaldara, u suprotnom smeru je poslat Bonući, dok je na pozajmicu sa pravom otkupa stigao i Tijemu Bakajoko iz Čelsija.\nOčekuje se svakog trenutka i dolazak Samua Kastiljeha iz Viljareala, najverovatnije po istom principu kao što su stigli i Bakajoko i "Pipita", a prema pisanju italijanskih medija, Leonardo bi prelazni rok mogao da zaključi angažovanjem Dijega Laksala iz Đenove.\nZenit je zainteresovan za Urugvajca, ali se "Rosoneri" nadaju da bi mogli da naprave razmenu sa "Grifonima", poslali bi na "Luiđi Feraris" Bertolaćija, dok bi u suprotnom smeru krenuo bivši igrač Intera Laksal.


GRČKA U 'ZATVORU': Da li ćemo moći na letovanje? ZABRANA ULASKA je ponovo produžena - ali to nije jedina loša vest!\nIzvor: SrbijaDanas.com, 08.Mar.2021, 17:25\nPitanje koje muči sve građane Srbije koji brinu gde će i kako ove godine na letovanje.\nGrčka, u kojoj i danas važe striktna ograničavajuća pravila za život, ponovo je produžila zabranu dolaska vazdušnim, kopnenim i morskim putem putnicima iz okolnih zemalja, a to pravilo važi i za putnike iz Srbije.\nPrethodno je Grčka pooštrila mere na graničnim prelazima Evzoni i Kakaviji na severu zemlje, prema Severnoj Makedoniji. Turistima, praktično u Grčku, nije dozvoljeno da uđu, i to mogu jedino preko prelaza sa Bugarskom Promačonas uz negativan PCR test, ne stariji od 72 sata....\nBlic: GRČKA PRODUŽILA ZABRANU Pooštrene mere, za ljude iz Srbije i dalje zabranjen ulazak\nSrbijaDanas.com: KAKO ĆE IZGLEDATI LETOVANJE? Grčka danas uvela totalnu zabranu za zemlje iz okruženja\nRadio Televizija Vojvodine: Evropa: U Mađarskoj novo pooštravanje mera; Grčka produžila zabranu ulaska putnicima iz okolnih zemalja; U Austriji se puni intenzivna nega\nKurir: GRČKA PRODUŽILA ZABRANU ULASKA: Samo ovi građani mogu da uđu zemlju uz negativan test na koronu, pooštrene mere na Evzoniju


Avionska nesreca otkriva nedostatke u funkcionisanju bosanske drzave | Institute for War and Peace Reporting\nAvionska nesreca otkriva nedostatke u funkcionisanju bosanske drzave\nPometnja koja je pratila potragu za telom predsednika Makedonije pokrenula je debatu o efikasnosti bosanskih institucija.\nSamo nekoliko sedmica posle sahrane predsednika Makedonije, koji je nastradao kada se njegov avion srusio iznad Bosne i Hercegovine, u Sarajevu se povela zestoka debata o tome koga treba okriviti za pometnju koja je nastala prilikom otpocinjanja potrage za telom Borisa Trajkovskog.\nDok medjunarodne mirovne snage, lokalni mediji i politicari razmenjuju optuzbe za odgovornost za nastalu konfuziju, mnogi analiticari se slazu da ova afera jasno ukazuje na cinjenicu da bosanske institucije ne funkcionisu u nizu vaznih aspekata.\nAvion kojim su Trajkovski i drugi clanovi delegacije putovali na medjunarodnu konferenciju investitora u Mostaru srusio se 26. februara u 08:01 sati po lokalnom vremenu, u blizini Stoca.\nNakon sto je Dragan Covic, predsednik predsednistva Bosne i Hercegovine, pred ucesnicima na konferenciji objavio da se avion srusio i da su svih devetoro ljudi u njemu poginuli, nastala je pometnja oko pitanja ko je nadlezan za pronalazenje tela.\nTeorijski, trebalo je da reaguje lokalno ministarstvo unutrasnjih poslova u saradnji sa civilnom odbranom, civilnom avijacijom i sluzbama za vanredne situacije.\nMedjutim, usledilo je 27 casova konfuzije, jer nije bilo jasno da li su za ovaj zadatak nadlezne bosanske vlasti ili mirovne snage SFOR-a.\nDok su po Bosni i Makedoniji kolale glasine, bosanski mediji su optuzivali SFOR da je onemogucio pristup mestu nesrece – sto su NATO snage odmah demantovale.\nNepotvrdjene i, kako se kasnije pokazalo, netacne informacije o uzrocima tragedije objavljivane su putem lokalnih medija iz sata u sat; portparol SFOR-a je naknadno izjavio da je manje od jednog procenta ovih izvestaja bilo tacno.\nPosto su lokalne vlasti formirale sopstveni "krizni stab" za koordinaciju potrage izmedju lokalne policije i sluzbi za vanredne situacije, tela poginulih Makedonaca konacno su pronadjena i otpremljena kuci.\nAntonio Prlenda, analiticar za vojna pitanja, objasnjava ovu konfuziju odlukom SFOR-a da onemoguci lokalnim vlastima pristup verovatnom mestu nesrece sa obrazlozenjem da je to zona u kojoj verovatno ima postavljenih mina.\nPrlenda kaze da je tome doprinelo i prakticno potpuno odsustvo informacija od predstavnika medjunarodnih snaga, sto je doprinelo stvaranju i sirenju glasina medju lokalnim stanovnistvom.\n"Drugi problem je to sto SFOR, nakon sto je odbio da dozvoli lokalnim vlastima da uzmu ucesca u potrazi, nije bio otvoreniji prema javnosti. Kako su mogli unapred znati da je oblast minirana?", upitao se. Lokalni politicari ponavljaju slicne primedbe.\nPosto je SFOR nekoliko dana bezuspesno tragao za telima, vidno ljut predsednik Saveta ministara Bosne i Hercegovine, Adnan Terzic, izjavio je da je izostala koordinacija izmedju SFOR-a, bosanske policije i lokalne sluzbe trazenja i spasavanja.\nBosanski analiticari kazu da se cinilo da niko ne zna ko je nadlezan za zonu u kojoj se dogodila nesreca. SFOR je, sa svoje strane, eksplicitno poricao da je u bilo kom trenutku sprecavao lokalne vlasti da dodju do mesta nesrece i optuzivao lokalne medije za neodgovorno ponasanje i sirenje neproverenih glasina o tome ko ili sta je dovelo do pada aviona.\n"SFOR nikoga nije sprecavao da ode na mesto nesrece", izjavio je portparol Dejv Saliven. "Ali, posto istraga jos traje, ne bi bilo u redu da dajem bilo kakve dodatne komentare."\nGovoreci o izvestajima u lokalnim novinama, na radiju i televiziji u Bosni, dodao je da je "manje od jednog procenta onoga sto je objavljeno bilo tacno."\nPosto je Savet ministara posle nocne vanredne sednice oformio sopstveni krizni stab, lokalne vlasti su se narednog dana aktivno prikljucile potrazi za srusenim avionom.\nSavet je imenovao ministra za bezbednost Barsu Colaka da predvodi ovaj tim, zajedno sa ministrom inostranih poslova Mladenom Ivanicem, ministrom odbrane Miroslavom Nikolicem, javnim tuziocem Medzidom Kreso i sefom policije Zlatkom Mileticem.\nU timu su bili clanovi iz Federacije i Republike Srpske, RS.\nDok su SFOR i bosanski politicari nastavljali da se prepiru oko toga ko je nadlezan za vodjenje potrage i koga treba kriviti za kasnjenje, lokalni mediji su zakljucili da citava ova afera pokazuje kakva pometnja vlada u pogledu stvarnih kompetencija lokalnih institucija u necemu sto je zapravo i dalje medjunarodni protektorat.\nSenad Avdic, urednik magazina Slobodna Bosna, izjavio je da je aferom naglasena cinjenica da bosanska drzava nije opterecena samo podelom na dva entiteta, vec i prisustvom medjunarodnih vlasti, koje ogranicavaju ili ukidaju nadleznosti lokalnih organa vlasti.\n"U ovom slucaju nametnuo se jos jedan element koji do sada nije uziman u razmatranje", rekao je on. U pitanju je to sto "suverenitet Bosne i Hercegovine, izvan samih podeljenih entiteta, ostaje ogranicen prisustvom medjunarodne zajednice."\n"Prostor za delovanje drzavnih organa vise je limitiran politikom medjunarodne zajednice nego podelom drzave (na dva entiteta)."\nUkazao je na to da je lokalno formirani krizni stab u svojim postupcima pokazao neocekivano jedinstvo, i pored toga sto je bio sastavljen od clanova iz dva bosanska entiteta.\nColak je takodje izjavio da je zasluga Saveta ministara to sto je uspeo da formira tim koji je delovao jedinstveno, sto je konacno i dovelo do pronalazenja mesta nesrece i ostataka putnika.\n"Bili smo frustrirani cinjenicom da potraga nije odmah dala rezultate i da avion nije odmah pronadjen", izjavio je Colak. "U takvoj situaciji najvaznije je bilo da se postupa efikasno i da se avion pronadje u najkracem mogucem roku, jer je jos postojala nada da ima prezivelih."\nPrema Avdicu, uspeh kriznog tima pokazao je da domace institucije u Bosni mogu dobro funkcionisati ako im se pruzi prilika za to.\n"U operaciji pronalazenja aviona zajednicki su delovala ministarstva unutrasnjih poslova Federacije i Republike Srpske", izjavio je Avdic. "Akcija drzavnih organa, kao sto je policija, ovde je bila ogranicena samo prisustvom SFOR-a."\n"SFOR je proveo citav dan trazeci ostatke aviona na pogresnom mestu. Sledeceg dana, kada se u potragu ukljucila policija entiteta, avion je pronadjen."\nAvdic je dodao da je pad aviona, takodje, pokazao da bosanskim institucijama drzavnog nivoa nedostaje autoritet. "Imamo institucije koje deluju nedovrseno i funkcionisu samo formalno. One nemaju pravih ovlascenja", izjavio je.\nOdluka da se konferencija u Mostaru posle pada aviona ipak odrzi, dodao je, naglasila je njihovu neodgovornost: "Najodgovornije su postupile delegacije Srbije i Crne Gore, Slovenije, Hrvatske i Albanije, koje su otkazale ucesce."\nAli, dok Avdic tvrdi da konfuzija u pogledu nadleznosti zapravo odgovora interesima medjunarodne zajednice, Prlenda smatra da kasnjenje u pronalazenju tela poginulog predsednika samo ukazuje na dezorganizovanost – i neuspeh u razgranicavanju nadleznosti izmedju razlicitih lokalnih i medjunarodnih institucija.\n"U vreme nesrece bilo nam je potrebno da znamo ko je nadlezan i ko je odgovoran za takvu situaciju", kaze on.\n"Vaznije pitanje je sta bi se dogodilo da je pao neki veliki avion. Institucije Bosne i Hercegovine su jednostavno bile neorganizovane, a SFOR ih je dodatno sputao."\nMarija Arnautovic je novinar TV Sarajevo.


10-10-2019 14:30 Izdvojeno Svet Planeta\nNa sastancima sa ruskim ministrom spoljnih poslova Sergejem Lavrovim zvaničnici kurdistanske regije pozvali su Rusiju da se uključi i zaštiti Kurde u Siriji nakon američkog zelenog svetla za tursku vojnu operaciju, piše kurdski portal Rudav.\nLavrov je nedavno posetio Irak i kurdistansku regiju radi razgovora o velikom rasponu tema, uključujući energetske veze.\nIako je Kurdistanska demokratska stranka (KDP) već dugo u lošim odnosima sa Strankom demokratske unije (PJD), kurdskom strankom koja vlada severoistočnom Sirijom, zvaničnici kurdistanske regije iskoristili su priliku da pozovu Rusiju da zaštiti Kurde u Siriji.\n"Predsednik Barzani izrazio je ruskom ministru spoljnih poslova zabrinutost u vezi sa budućnošću Kurda u Siriji i tražili su da Rusija odigra svoju ulogu u slučaju bilo kakvog događaja ili promene da se spreči dalja patnja i bol Kurda u Siriji", piše u izjavi biroa predsjednika KDP-a i bivšeg predsednika kurdistanske regije Masouda Barzanija.\nBarzani je ponovio zabrinutost za događaje u regionu sa kurdskom većinom, poznatom kao Rojava, i obećao kontinuiranu podršku za nju.\n"Veoma smo zabrinuti nedavnim dešavanjima u zapadnom Kurdistanu. U kontaktu smo s nekoliko kanala i daćemo sve od sebe da osiguramo da stanovnici Rojave ne budu podvrgnuti daljim katastrofama", napisao je čelnik KDP-a.\nBivši irački ministar spoljnih poslova i član političkog biroa KDP-a Hoshyar Zebari prisustvovao je tom sastanku, nakon kojeg je pozdravio posetu Lavrova toj regiji kao istorijsku.\n"Iskreno smo izrazili zabrinutost da uslovi u predelima istočnog Eufrata, kako ga nazivaju, ne postanu destabilizirani zbog bilo koje vojne operacije", rekao je Zebari.\n"Zato je njegova ekselencija predsednik Masoud Barzani tražio od Lavrova da iskoristi svoj uticaj da spreči bilo kakvu humanitarnu tragediju ili da ljudi pobegnu iz ovih krajeva, da ne bi uticali na kurdistansku regiju ili uslove u njoj. Razgovori su bili dobri i mišljenja su veoma slična", dodao je on.\nBela kuća je u ponedeljak iznenada najavila da će se povući iz Sirije nakon nedeljnog telefonskog razgovora između američkog predsednika Donalda Trampa i turskog predsednika Redžepa Tajipa Erdogana.\nTa najava etiketirana je kao "izdaja" među mnogim Kurdima s obzirom na to da je prisustvo američkih snaga u tom području viđeno kao bedem protiv moguće turske operacije.\nTramp je kasnije branio svoju odluku, rekavši Kurdima da "reše situaciju".\nI Barzani je iskoristio priliku da razgovara o sudbini sirijskih Kurda na svom sastanku sa Lavrovim.\n"Istakao sam hitnost događaja u Siriji i pozvao Rusiju da pomogne promovisanju dugotrajnijeg političkog rešenja koje štiti prava i dostojanstvo svih sirijskih stanovnika, uključujući i Kurde", pisalo je u Barzanijevom tvitu nakon sastanka.\nRusija igra ključnu ulogu u Siriji. Zajedno s Iranom podržava predsednika Bašara al-Asada i jedan je od garanta Ustavnog komiteta, od kojeg se očekuje da počne da radi na novom Ustavu za Siriju. Među 150 članova komiteta samo je nekoliko Kurda.\nKurdske vlasti u severnoj Siriji žalile su se zbog nedostatka svojih predstavnika u tom komitetu, ali Turska je stavila veto na članstvo vladajućih Sirijskih demokratskih snaga (SDF) zbog navodnih veza sa Radničkom partijom Kurdistana (PKK), koja je u Turskoj označena kao teroristička grupa i koja se bori za politička i kulturna prava Kurda u državi.\nBaš kao SAD trenutno, Rusija je optužena da je napustila Kurde pred turskom ofanzivom protiv kurdskih Jedinica za zaštitu naroda (JPG) u Afrinu početkom 2018.\nPročitajte OVDE kako traju borbe na severu Sirije.\nSVE ZAMKE NOVE TURSKE OFANZIVE PROTIV KURDA: Erdogan za neke zna, a za neke ne, evo kako sve može da mu se obije o glavu (VIDEO)


Trener FK Smederevo 1924 kažnjen je zbog neprimerenih izjava koje je nedavno davao preko drštvenih mreža.\nDisciplinska komisija Fudbalskog saveza Srbije drakonski je kaznila Ognjena Koromana zbog nedavnih izjava. Kako "Novosti" saznaju šefa stručnog štaba FK Smedereva 1924 suspendovan je na šest meseci zbog davanja neprimerenih izjava.\nOgnjen Koroman je nedavno ušao u verbalnu raspravu sa Crvenom zvezdom kada je prvi izneo stav o klubu za koji je igrao u dva navrata, a u svojim izjavama je imao i šta da poruči Fudbalskom savezu Srbije.\nSNAŽNA EKSPLOZIJA U MADRIDU Jedna zgrada uništena (VIDEO)


Grad Novi Pazar - Delegacija Malezije u dvodnevnoj poseti Novom Pazaru\nDelegacija Malezije u dvodnevnoj poseti Novom Pazaru\nDelegacija Ambasade Malezije u Beogradu, na čelu sa otpravnikom poslova Nikom Adi Armanom sastala se tokom dvodnevne posete Novom Pazaru sa gradonačelnikom Nihatom Biševcem i zamenikom gradonačelnika Nebojšom Ravićem.\n“Razgovarali smo o mogućnostima saradnje sa Ambsadom Malezije na različitim poljima. Predstoje nam neki konkretni dogovori o zajedničkom delovanju na polju kulture, obrazovanja i na svim ostalim poljima koji će doprineti da se upoznamo sa bogatom kulturom i tradicijom Malezije”, rekao je nakon sastanka gradonačelnik Nihat Biševac.\nOtpravnik poslova Ambasade Malezije u Beogradu Nik Adi Arman istakao je da je tokom svoje prve posete Novom Pazaru saznao dosta toga o gradu i ljudima, o njihovom načinu života i da je siguran da saradnja neće izostati.\n“Zaista su prepoznatljivi potencijali Novog Pazara i ovog regiona i zato verijem da ćemo saradnju konkretizovati. Tokom razgovora sa gradonačelnikom saznao sam puno toga zanimljivog što ćemo moći da iskoristimo kao temelj za partnerstvo na različitim projektima”, rekao je Arman.\nDelegacija je nakon zvaničnog razgovora u Gradskoj upravi obišla Tehničku školu i Školu za dizajn tekstila i kože, Turističku organizaciju Novog Pazara, Staru čaršiju i Kancelariju za mlade. Za drugi dan posete planiani su sastanci u Kulturnom centru i Muzeju “Ras”.


Ruski investitor otkriva za Kapital: Ljudi iz vrha vlasti Republike Srpske dobili milione evra mita\n„Trenutno sam jako opasan čovjek za Republiku Srpsku i za ruske investitore jer imam mnogo informacija. Prijete mi ubistvom, jer znam imena, datume, šta se prodavalo, kome se prodavalo, dokumente, foto, video, audio dokaze, prepisku, čak i dokumente koji nisu smjeli da budu u mojim rukama“\nDmitrij Kuznjecov jedan je od ruskih investitora koji su u posljednjih deset godina došli sa novcem u Republiku Srpsku. Njihova ulaganja se realizuju na osnovu dogovora postignutih na sastancima, iza zatvorenih vrata, sa predstavnicima vlasti. Mediji su o tome izvještavali, ali samo na osnovu pretpostavki, jer su obje strane, svih ovih godina vrlo dobro čuvale detalje dogovora. Kuznecov je prvi ruski investitor koji je pristao da za jedan medij otvoreno govori o tome. On je za portal capital.ba otkrio kako se investicije dogovaraju, te koliko su morali dati miliona da podmite domaće zvaničnike.\nPortal capital.ba stupio je u kontakt s Kuznecovim u Rusiji i on je pristao da ekskluzivno ispriča šta se sve dešavalo kada je njemu i drugim ruskim investitorima, Valeriju Arapovu i Sergeju Areškinu, prodat E-RAOP 2013. godine.\nKuznecov je u opširnom intervjuu za portal capital.ba govorio o iznosima koje su zaradili oni koji su pljačkali E-RAOP, o dijeljenju tog novca sa Rusima, o prijetnjama koje je dobijao iz Republike Srpske, ali i od Rusa ako progovori, o mogućem atentatu na njega, o tome kako je Rusima vlast RS nudila banke na prodaju, o umješanosti ministra iz Vlade Srbije…, o čemu ćemo nastavak objaviti sutra, a uskoro i cijeli intervju.\ncapital.ba: Svjetlana Šurlan\nfoto: Ilustracija/Capital/ vostok.rs\nŠpanija: NATO mora da vodi dijalog s Moskvom o onim temama o kojima je to moguće\nBez obzira na principijelna razmimoilaženja između NATO i Rusije, Alijansa mora da vodi dijalog s Moskvom o onim temama o kojima je to moguće, rekla je ministarka spoljnih poslova...


Rezultati ankete o poslovnoj klimi u Srbiji - Business Intelligence Institute\nRezultati ankete o poslovnoj klimi u Srbiji\nBroj kompanija koje imaju pozitivno viđenje smanjen za 11% u odnosu na 2018.\nŠvajcarsko-srpska trgovinska komora sprovela je peti po redu „Upitnik o poslovnoj klimi u Srbiji u 2019. godini“, u okviru švajcarsko-srpske poslovne zajednice u toku aprila 2019. godine. Cilj ankete bio je da se dobiju bliže informacije o percepciji koju kompanije u okviru ove poslovne zajednice imaju o uslovima poslovanja na domaćem tržištu, kao i o njihovim očekivanjima i izazovima sa kojima se suočavaju.\nVećina anketiranih kompanija ocenila poslovnu klimu u Srbiji kao zadovoljavajuću. Međutim, broj ispitanih kompanija koji ima pozitivno viđenje domaćeg poslovnog okruženja je smanjen u periodu od svega godinu dana: 90 procenata u 2018. godini u odnosu na 79 odsto iz 2019. godine.\nTakođe, većina ispitanih kompanija je ocenila da će uslovi poslovanja u Srbiji u 2019. godini ostati nepromenjeni u odnosu na 2018. godinu. Od svih anketiranih kompanija, 15 odsto očekuje da će poslovna klima u Srbiji tokom 2019. godine biti bolja u odnosu na prethodnu, dok 70 procenata ispitanih preduzeća smatra da će klima ostati ista u odnosu na 2018. godinu.\nU vezi sa razvojem digitalizacije u Srbiji, anketirane kompanije su ocenile e-banking kao oblast digitalizacije koja se razvija na najviše zadovoljavajući način, dok je e-nabavka ocenjena kao oblast koja se razvija na najmanje zadovoljavajući način.\nFintech će dovesti do nestanka stotina evropskih banaka\nFijat potvrdio da je dao Renou predlog za spajanje\nMaja Manojlović Anđelković: Radno okruženje budućnosti – TOMORROWLAND (Sloboda i fleksibilnost kao trajno rešenje)\nMartina Kvarantan Šmitran: Parkinsov zakon – na tragu problema ili tragu rešenja?


Moguća saradnja užičkih poljoprivrednika i nemačke kompanije u proizvodnji kornišona - Užice Oglasna Tabla\nMoguća saradnja užičkih poljoprivrednika i nemačke kompanije u proizvodnji kornišona\nфебруар 22, 2018 0225\nNa današnjoj prezentaciji u Poljoprivrednoj savetodavnoj i stručnoj službi Užice poljoprivredni proizvođači sa teritorije grada imali su priliku da u sklopu programa koji realizuje Poljoprivredna stručna služba razgovaraju sa predstavnicima nemačke kompanije Karl kuehne koja se bavi koopercijom i proizvodnjom industrijskih krastavaca kornišona.\nZamenik gradonačelnika Nemanja Nešić je istakao da je Grad Užice poučen pozitivnim iskustvom koje ova kompanija ima u Sremskoj Mitrovici zainteresovan da pruži podršku kako poljoprivrednim proizvođačima tako i nemačkim partnerima kako bi se ovaj koncept razvio u Užicu.\nDa bi ovaj koncept zaživeo potrebno je da se dovoljan broj poljoprivrednih proizvođača zainteresuje za ovakav oblik saradnje. Po rečima direktora PSSS Užice Ljubodraga Pantelića do sada je proizvodnja kornišona u užičkom kraju bila nestabilna jer su cena i tržište bili nesigurni i promenljivi a sa ovim konceptom bi se taj problem rešio.\n„Nemačka kompanija je zainteresovana da sarađuje sa koperantima koji uzgajaju kornišone na 2 hektara što znači da bi 20 proizvođača sa po 10 ari imalo mogućnost da se bavi ovom vrstom povrtarske proizvodnje“, rekao je Pantelić.\nGeneralni menadžer ove kompanije u Srbiji Sebastijan Kajnel je istakao da kompanija već četiri godine posluje u Bosni a od prošle godine i u našoj zemlji u Sremskoj Mitrovici. Cilj je da se proizvodnjom bave manja porodična gazdinstava na površinama 5-10 ari kako bi u krugu porodice mogli uspešno da obrade zasad.\nKrčagovo u subotu bez struje\nMeđunarodni festival prirode i tradicije „Žestival 2018“ na Sajmu turizma u Beogradu


Uticaj Svetskog prvenstva u fudbalu na blokbastere - Titlovi.com\nUticaj Svetskog prvenstva u fudbalu na blokbastere\nNajveća svetska fudbalska smotra samo što nije počela. Reprezentacije su kao zapete puške, a s njima i milionski navijači širom sveta. Neminovno, postavlja se pitanje kako će pažnja koju izaziva Svetsko fudbalsko prvenstvo u Rusiji uticati na posetu bioskopima.\nU Holivudu, itekako, vode računa i o ovim stvarima. Iako američke fudbalske reprezentacije nema u Rusiji, program tkz "letnjih blokbastera", izuzetno "moćnog" vremenskog perioda za filmsku industriju u ovom delu sveta, morao je da pretrpi određena prilagođavanja.\nKako to "prilagođavanje" funkcioniše možemo da vidimo, na primeru, Universal i Disney studija, odnosno njihovih "strategija" za hitove poput Jurassic World: Fallen Kingdom i Ant-Man and the Wasp. Ovo je naročito zanimljivo za prvi film, s obzirom da je Jurassic World: Fallen Kingdom - Samo mali korak napred već prikazan u 48 zemalja, baš zbog toga da se ne bi premijera poklopila s početkom "fudbalske svetkovine". U ovom slučaju, ta premijera usledila je čak dve nedelje pre nego što će film dospeti u američke bioskope! Kako kažu iz Universal-a, odluka da se film pusti "u promet" osam dana pre početka Svetskog fudbalskog prvenstva direktno je posledica toga što će čak osam reprezentacija koje učestvuju na ovom takmičenju, od 48 zemalja do kojih su premijerno već dospeli "novi dinosauruski doživljaji", imati utakmice u prvom vikendu smotre, a među njima je i svetski prvak - Nemačka!\nSlično, mada pomalo drugačije, razmišljaju i u kompaniji Disney. Njihov blokbaster u najavi Ant-Man and the Wasp imaće premijeru u SAD istog dana kada se igra četvrtfinalna utakmica Svetskog prvenstva, šestog jula, ali je, gledajući raspored premijera u ostalim zemljama, primetno da će se u onim "evropski najfudbalskijim", kao što su Francuska, Holandija, Nemačka, Velika Britanija, Španija i Portugal, one desiti tek nakon finalne utakmice u Rusiji - 15. jula.\nIpak, na kraju, treba reći i to da, ako je to imalo "utešno", holivudski studiji ne moraju da vode brigu o fudbalskim utakmicama Svetskog prvenstva, kada je u pitanju teritorija Južne Amerike, odnosno gledaoci dva "najfudbalskije" zemlje s tih prostora a to su Brazil i Argentina. Razlog - vremenska zona, jer dešavanja u Rusiji se odvijaju šest sati "unapred", tako da fudbalski navijači mogu na miru da posmatraju prenos neke utakmice, ispavaju se, pa tek onda pogledaju neku filmsku premijeru!


Protest pripadnika Vojske Srbije - protiv daljeg urašavanja vojske i standarda vojnika - Penzin\nPočetna Magazin Godine Protest pripadnika Vojske Srbije – protiv daljeg urašavanja vojske i standarda vojnika\nProtest pripadnika Vojske Srbije – protiv daljeg urašavanja vojske i standarda vojnika\nVojni sindikat Srbije je najavio da će 27. novembra 2016. godine na platou ispred Ministarstva odbrane, prvi put u istoriji, biti organizovan protesni skup pripadnika Vojske Srbije. Udruženje sindikata penzionisanih vojnih lica Srbije (USPVLS) uputilo je podršku protestu.\nNapomena: Na kraju vesti pogledajte i plakat za protest, ali i saopštenje USPVLS o podršci protestu mlađih kolega aktivnih u službi.\nPredsednik ovog sindikata Novica Antić rekao je za Insajder.net da situacija u Vojsci nikada nije bila gora, da pripadnici Vojske ne mogu spokojno da obavljaju svoje dužnosti jer njihove porodice jedva preživljavaju.\nOn je naveo da se novac iz budžeta Vojske troši nenamenski, a da se štedi samo na zaposlenima.\nAntić tvrdi i da Vojni sindikat Srbije ne radi ništa protivustavno jer u Ustavu stoji da se pravo na štrajk može ograničiti, ali ne i zabraniti.\nMinistar odbrane Zoran Đorđević, za kog Istinomer podseća da je u medijima opisivan i kao bivši vozač guvernerke NBS (“U svojoj karijeri on je pre državne funkcije bio stranački vozač guvernerke Jorgovanke Tabaković.” – Blic, 9. 12. 2015. godine) povodom najavljenog protesta Vojnog sindikata Srbije rekao je da postoji zajedničko nastojanje da se materijalni položaj i uslovi rada u Vojsci poboljšavaju, ali da je to moguće učiniti samo prema realnim mogućnostima države i društva.\n„Pripadnici Vojske Srbije moraju deliti sudbinu ostalih građana i prihvatiti činjenicu da se na unapređenju njihovog položaja sigurno radi, ali prema realnim mogućnostima i snazi privrede od koje zavise svi građani, pa i pripadnici Vojske“, kaže Đorđević.\nOn je istakao da protesni skup nije način da se iznudi nešto za šta u ovoj situaciji nema mogućnosti, kao i da će postupno poboljšanje životnog standarda i radnih uslova u Vojsci ostati preokupacija Vlade, premijera i Ministarstva odbrane.\n„Kroz istoriju je bilo mnogo teških trenutaka, ali pripadnici Vojske Srbije, koji su uvek delili životne okolnosti sa svojim narodom, nikada nisu pristupali javnim protestima, tako da i najavljeni presedan na koji poziva Vojni sindikat ne treba da ima podršku pripadnika Ministarstva odbrane i Vojske Srbije“, rekao je Đorđević posebno naglašavajući da prema članu 14, stav 5. Zakona o Vojsci Srbije „profesionalnim pripadnicima nije dopušteno pravo na štrajk“.\nPenzin podseća, 14. novembra belgijski vojnici su štrajkovali u Briselu zbog lošeg položaja usled višemesečnog vanrednog stanja u Belgiji. Na protestu se njih 8.500 sukobilo sa policijom koja je bacala suzavac i rasterivala ih vodenim topovima.\nNajava protesta Vojske Srbije\nSaopštenje USPVLS o podršci najavljenom protestu Vojnog sindikata Srbije\nPredsedništvo Udruženja sindikata penzionisanih vojnih lica Srbije je na svojoj sednici od 16.11.2016. godine, odlučilo da podrži najavljeni protest Vojnog sindikata Srbije, zbog nesprovođenja i nepoštovanja zakona radi obezbeđenja propisane osnovice plata profesinalnih vojnih lica u Vojsci Srbije i obezbeđenja uslova za zakonito sindikalno delovanje u Ministarstvu odbrane.\nBorba vojnih penzionera protiv njihove diskriminacije i borba Vojnog sindikata Srbije za adekvatno i zakonsko plaćanje rada PVL predstavlja zajedničko nastojanje za jačanje sistema odbrane Srbije.\nProtivimo se demotivaciji građana Srbije da kao profesionalci rade u Vojsci Srbije zbog neadekvatnog ekonomsko socijalnog položaja profesionalnih vojnih lica Srbije.\nOvo udruženje poziva svoje članove i ostale vojne penzionere da prisustvom podrže demokratsku borbu Vojnog sindikata Srbije za dostojanstveni ekonomsko-socijalni položaj profesionalnih vojnih lica. Podrška vojnih penzionera Srbije je važna i zbog toga, što još uvek nisu stvoreni društveni uslovi za slobodno iskazivanje stavova PVL o njihovom ekonomsko socijalnom položaju.\nTags:protestSrbijaUdruženje sindikata penzionisanih vojnih lica Srbije - USPVLSvojska\nPoljska spustila starosnu granicu za penzije!


Šala ili provokacija: Netanijahu jedan od uzroka ćelavljenja Izraelaca - 28.08.2018, Sputnik Srbija\nNa sajtu „Klalita“, najveće od četiri izraelske organizacije za zdravstvene usluge kojima upravlja država, objavljen je članak u kojem je navedeno da je jedan od... 28.08.2018, Sputnik Srbija\nbenjamin netanijahu, društvo\n20:46 28.08.2018 (Osveženo: 02:59 26.08.2021)\nKako prenose izraelski mediji, članak u kojem se govori o mitovima i činjenicama u vezi sa kosom, vlastima je prijavio jedan od posetilaca sajta.\nU članku se navodi da „ćelavljenje može da bude izazvano zbog izlaganja stresu ili mentalnog pritiska“.\n„Događaj koji dovodi do ćelavljenja mora da bude veoma značajan — hospitalizacija na intenzivnoj nezi, smrt voljene osobe ili pak objava da je Netanijahu pobedio na izborima. Ponovo“, pisalo je u članku prema tvrdnji korisnika sajta.\nList „Aruc Ševa“ navodi da je nakon žalbe tog korisnika deo teksta koji se odnosi na Netanijahua u ponedeljak ujutru uklonjen sa sajta, preneo je Tanjug.\nIz „Klalita“ je u međuvremenu stiglo izvinjenje zbog tog „neukusnog teksta koji je pokušao da zdravstveni fenomen opiše na lakomislen način“.\n„Tekst koji je inkorporiran u članak o profesionalnoj medicinskoj temi odmah je uklonjen, a iz ovoga su naučene lekcije“, piše u saopštenju.


Fond za inovacionu delatnost dodelio je tri miliona evra za realizaciju 22 inovativna projekta malih i srednjim preduzeća i raspisao dva nova poziva kroz koja će biti dodeljena 2,5 miliona evra za podršku inovativnim aktivnostima koja preduzeća ostvaruju u saradnji sa naučno-istraživačkim organizacijama.\nSredstva su opredeljena u okviru budžeta države, sa razdela Ministarstva prosvete,\nnauke i tehnološkog razvoja, a kroz „Projekat za unapređenje konkurentnosti i zapošnjavanja“ (na osnovu sporazuma o zajmu sa Svetskom bankom).\nDva preduzeća kojima je odobreno finansiranje – “Glass Slipper” (nova linija ženskih cipela\nkoje kombinuju ugljenična vlakna sa specifičnim dizajnom za brzu i laku promenu visokih\npotpetica) i “Alfa Klima” (novi dizajn za proizvodnju toplotnih pumpi baziranih na propanu, potpuno bezbednih za kućnu i industrijsku upotrebu) predstavili su svoje inovativne projekte.\nKao ilustracija dosadašnjeg rada, u vidu izložbe, predstavljeni su proizvodi preduzeća koji su nastali u okviru finansiranih projekata od strane Fonda u ranijim ciklusima: Ekofungi,\nSolagro, TajfunHil i Otoo Bock.\nU okviru Programa ranog razvoja, koji je namenjen preduzećima u ranoj fazi razvoja,\nbespovratna sredstva su odobrena za 13 inovativnih projekata u ukupnom iznosu jednog\nmiliona evra. Pojedinačno u okviru ovog programa preduzeća su dobila do 80.000 evra\nbespovratnih sredstava, a podneto je ukupno 143 prijave.\nU okviru Programa sufinansiranja inovacija, koji je je namenjen preduzećima kojima su potrebna znatna finansijska sredstva za komercijalizaciju istraživanja i razvoja, sredstva u iznosu od dva miliona evra odobrena za devet projekata.\nPojedinačno u okviru ovog programa preduzeća su dobila do 300.000 evra bespovratnih sredstava, a podneto je ukupno 75 prijave.\nInovativni projekti za koje je odobreno finansiranje dolaze iz različitih industrijskih oblasti, a najviše iz oblasti informaciono-komunikacione tehnologije, zatim iz oblasti medicinskih i terapeutskih aparata, energetike i energetske efikasnosti.\nFond za inovacionu delatnost teži jačanju veze između istraživačke zajednice i\ninovativnih preduzeća i u tom smislu pokrenuo je Program saradnje nauke i privrede i\nInovacione vaučere kako bi ih podstakli da kroz zajedničke razvojne projekte stvore\ninovativne proizvode sa tržišnom primenom.\nbespovratna sredstva/Fond za inovacionu delatnost/inovacije/preduzeca\nGotova poseta: Očekivanja MMF-a od Srbije\n“Najgore što možete da učinite za svoj brend je da se ‘pravite da ste mrtvi'”...


Kongresna istraga napada u Bengaziju\nVršilac dužnosti direktora CIA-e Majkl Morel (drugi s leva) dolazi na Kapitol Hil na pretres iza zatvorenih vrata pred senatskim odborom za obaveštajna pitanja.\nOdbor za obaveštajnu delatnost američkog Senata, iza zatvorenih vrata drži pretres o okolnostima napada na američki konzulat u Bengaziju pre dva meseca\nOdbor za obaveštajnu delatnost američkog Senata, iza zatvorenih vrata drži pretres o okolnostima napada na američki konzulat u Bengaziju pre dva meseca, u kojem su poginuli američki ambasador u Libiji Kristofer Stivens i još tri Amerikanca. Toliko je jasno, ali opisi prirode napada se menjaju. Saradnica Glasa Amerike Suzan Presto, u Vašingtonu je pripremila prilog o promenama zvanične verzije događaja u Bengaziju.\nČetiri Amerikanca su poginula u Bengaziju na godišnjicu najsmrtonosnijih terorističkih napada u istoriji Sjedinjenih Država. Predsednik Barak Obama se oglasio idućeg jutra.\n„Sjedinjene Države najoštrije osuđuju ovaj gnusan i užasan napad. Zajedno sa Libijskom vladom radimo na obezbeđivanju naših diplomata.“\nNekoliko dana kasnije, predsednik Libije u prelaznom periodu, Muhamed Magarijaf, nagovestio je da je za napad odgovorna Al-kaida, na osnovu saznanja o načinu na koji su se napadači naoružali i izveli napad.\n„...sve to jasno ukazuje da su napadači bili dobro obučeni i pripremljeni i da su to planirali unapred.“\nTo je bilo sasvim suprotno izjavi Suzan Rajs, američke ambasadorke u Ujedinjenim nacijama, koja je rekla da je napad „spontano reagovanje“ na proteste nekoliko sati ranije pred ambasadom Sjedinjenih Država u Kairu, koji su očigledno bili izazvani mračnim antiislamskim videom postavljenim na internet. Suzan Rajs se pojavila na programu TV mreže ABC.\nVerujemo da su ljudi u Bengaziju, da je mali broj ljudi došao do ambasade, odnosno konzulata, da bi ponovio ono što se već događalo u Kairu. I dok se situacija razvijala, izgleda da su je preuzele, da kažemo, neke grupice ekstremnih pojedinaca.“\nRajsova kaže da su joj obaveštajne službe dale takvo objašnjenje, koje je sada diskreditovano. Neki republikanci sugerišu da se radi o političkom manevrisanju uoči predsedničkih izbora. Mit Romni, tadašnji republikanski predsednički kandidat, pokrenuo je to pitanje tokom jedne od debata sa predsednikom Obamom.\n„Bez obzira da li je tu bilo obmanjivanja ili jednostavno nismo znali šta se dogodilo, mislim da bi trebalo da se zapitate zbog čega to nismo znali pet dana kasnije, kada se ambasadorka u Ujedinjenim nacijama pojavila na televiziji da kaže da je reč o demonstracijama. Kako je moglo da se dogodi da ne znamo?“\nAgencija „Rojters“ je krajem oktobra prenela da je jedan zvanični imejl upućen Beloj kući i da je Državni sekretarijat nekoliko sati posle napada upozoren da je jedna islamska eksremistička organizacija preuzela odgovornost preko Fejsbuka. Državna sekretarka Hilari Klinton je reagovala idućeg dana.\n„Postavljanje nečega na Fejsbuk samo po sebi nije dokaz i rekla bih da to samo ističe koliko je promenljivo bilo izvešavanje u tom trenutku i još neko vreme.“\nStepen bezbednosti u konzulatu u Bengaziju je još jedna sporna tema. Potpukovnik Endru Vud, koji je početkom godine radio u obezbeđenju ambasade u Libiji, svedočio je prošlog meseca pred zakonodavcima o pogoršanju bezbednosne situacije, prema ovom snimku postavljenom na Jutjub.\n„Lokalne milicije izgledalo je da su se raspadale na organizacije koje podsećaju na operacije neorganizovanih kriminalaca. Povećavao se broj napada na Zapadnjake. Ambasador je u junu dobio putem Fejsbuka pretnju, uz javno obaveštenje da voli da tumara po kompleksu ambasade u Tripoliju.“\nVud je rekao da je oficir za regionalnu bezbednost pokušao da poveća broj osoblja, ali da je diplomatsko obezbeđenje i dalje slabo. Jedan nezavisni Odbor za kontrolu odgovornosti sada istražuje okolnosti koje okružuju napad u Bengaziju, a Državni sekretarijat najavljuje da bi izveštaj mogao da bude završen do sredine decembra.


Operacioni menadžment - Usluge | INTERAKTIV\nHome » Operacioni menadžment\nOperacioni menadžment je multidisciplinarna poslovna oblast koja podrazumeva upravljanje procesima stvaranja, postavkom standarda, procedura i definisanjem izvršenja internih procesa za proizvodnju i distribuciju usluga. Uključuje aktivnosti planiranja, organizacije poslovanja, koordinacije, održavanja, logistike, kontrole radnih procesa i raspoloživih resursa, u cilju uspešnog pretvaranja inputa u autpute i povećanja profitabilnosti kompanije.\nAnalizama i merenjem društvenih procesa, bavi se prioritetizacijom i izvršavanjem kratkoročih operacija kao sredstvom realizacije strateškog menadžment, dugoročno postavljenih poslovnih ciljeva i vizije kompanije. Zajedno sa tradicionalnim, digitalnim marketingom i finansijama osigurava pospešivanje rukovanja materijalnim i nematerijalnim resursima. Kompetentno vođenje i delanje fokusirano na rešavanje svakodnevnih zahteva unutrašnjeg sistema reaguje i sprečava mogućnost neuspeha.\nOperaciono upravljanje obavlja se kroz napore svih sektora kompanije ili organizacije, pri čemu je potencijal organizacionih sposobnosti operacionog menadžera ključan za proizvodni kapacitet i kvalitet koji maksimizira efektivnost i efikasnost. Upravljanje operacijama zahteva poznavanje širokog spektra disciplina, tehnologija, ljudskih resursa, razumevanje globalnih trendova i pažljivo razmatranje strateškog , brend menadžmenta, menadžmenta rizika i poslovnog razvoja.\nMenadžment operacija putem utvrđenih strateških politika, definisanih ciljeva i predviđenih potencijala, pridržava se standardizovanih principa i postiže željene rezultate uspešnosti. Naši eksperti specifičnim znanjima i veštinama dosledno rukovode optimizacijom relevantnih tehnologija određene industrije i tehnikama rada kroz kreativna rešenja, koja kao pokretačka i održiva snaga dovode do vrhunske produktivnosti.\nUkoliko želite uspešnu realizaciju kratkoročnih i dugoročnih ciljeva, proizvodnje i distribucije komanije/organizacije, izgradnju internog sistema koji vodi do vrhunske produktivnosti i povećanja profitabilnosti, kontaktirajte nas i zakažite sastanak sa našim ekspertima.


Za rekonstrukciju lokalnog puta Modrin – Zebina šuma 15.000 KM - Akta.ba\nZa rekonstrukciju lokalnog puta Modrin – Zebina šuma 15.000 KM\nOvu posjetu ministrica Dautbegović je s načelnikom Kunovcem dogovorila krajem januara ove godine na sastanku održanom tokom njegove posjete resornom ministarstvu.\n04.08.2016. 14:11 / Izvor: Akta.ba\nMinistrica za rad, socijalnu politiku, raseljena lica i izbjeglice Kantona Sarajevo Amela Dautbegović sa saradnicima posjetila je jučer Općinu Foča u Federaciji Bosne i Hercegovine i tom prilikom s načelnikom ove općine Zijadom Kunovcem potpisala Ugovor o dodjeli i načinu utroška novčanih sredstava u iznosu od 15.000 KM u svrhu sufinansiranja Projekta “Rekonstrukcija - sanacija lokalnog puta Modrin – Zebina šuma, Dionica II, dužine 1.300 metara”.\nUgovorom se Ministarstvo za rad, socijalnu politiku, raseljena lica i izbjeglice KS obavezalo da će na osnovu Uredbe o načinu ostvarivanja pomoći za održivi povratak na račun ove općine uplatiti navedena novčana sredstva.\nNačenik Kunovac se zahvalio ministrici Dautbegović na pruženoj podršci u realizaciji planiranih aktivnosti, te istakao da Ministarstvo za rad, socijalnu politiku, raseljena lica i izbjeglice i Vlada Kantona Sarajevo u granicama finansijskih mogućnosti kontinuirano pružaju pomoć kako povratnicima pojedinačno, tako i samoj općini.\n"Općina Foča/FBiH ima skroman Budžet i, bez pomoći drugih nivoa vlasti, ne bi mogla ostrvariti rezultate koje je ostvarila na polju obnove i razvoja infrastrukture, što je preduslov za ostanak povratničkog stanovništva", istakao je ovom prilikom Kunovac.\nNakon potpisanog Ugovora, ministrica je sa načelnikom obišla i dio naselja Ustikolina, gdje se uvjerila u stanje stambenog fonda i komunalne infrastrukture, pri čemu su konstatovali da je ostvaren značajan napredak u stvaranju ambijenta ugodnijeg življenja na ovim prostorima.\nInače, ovu posjetu ministrica Dautbegović je s načelnikom Kunovcem dogovorila krajem januara ove godine na sastanku održanom tokom njegove posjete resornom ministarstvu.\n#rekonstrukcija lokalnog puta\n#Ministarstvo za rad\nAndelija: Nadam se da će projekat HE Ustikolina iz faze istražnih radnji preći u fazu realizacije\nU Foči izgradnja turističkog kompleksa sa bazenom u vrijednosti oko 1,2 miliona KM\nPomoć Štaba Civilne zaštite Novo Sarajevo za sanaciju šteta od poplava u Općini Foča-Ustikolina


Na leto se naime, očekuje uspostavljanje direktne avio linije između Tivta i Omska koja bi u početku funkcionisala kao čarter, a kasnije kao redovna linija, što bi izuzetno puno značilo za dalji razvoje ekonomske i svake druge saradnje Boke Kotorske i Omske oblasti (regiona jugozapadnog Sibira), pišu Vijesti.\nTo je kazao predsednik Opštine Tivat Željko Komnenović koji se upravo vratio iz petodnevne zvanične posete Omsku tokom koje je sa novim gradonačelnikom tog ruskog grada Sergejem Šelestom, potpisao i zvaničan Sporazum o saradnji dva grada.\nPo rečima Komnenovića, mogućnosti za posebno privrednu saradnju Boke Kotorske i Omske oblasti su izuzetno velike, pogotovo u domenu turizma, zdravstva, trgovine i školstva.\n- Uspostavljanje direktne avio-linije preduslov je za ostvarivanje brojnih drugih projekata međusobne saradnje o kojima smo razgovarali sa čelnicima grada Omska i zamenikom guvernatora Omske oblasti Olegom Zarembom koji je već boravio u Tivtu i Crnoj Gori i koji je oduševljen onim što je u Boki vidio i doživio. Bez obzira što je na snazi zvanična zabrana ruskih vlasti za obavljanje direktnih avioletova između dve države zbog sankcija koje je Crna Gora uvela Rusiji, vlasti u Moskvi su kako nam je rečeno, spremne da dozvole uspostavljanje avio linije Omsk-Tivat kao izraza i inicijative potekle iz bilateralne saradnje gradova i regiona iz dve države, tako da smo optimisti da će ta linija krenuti već na leto.“- kazao je Komnenović dodajući da će linija biti subvencionisana od strane gradskih i vlasti Omske oblasti pa bi karta u jednom pravcu trebala da košta oko 50 evra.\n- Ne treba ni pominjati što bi to značilo za naš turizam s obzirom da samo grad Omsk ima oko 1,2 miliona stanovnika i da je za žitelje Sibira vrlo privlačna mogućnost da nakon četiri sata leta, direktno dođu na aerodrom u Tivtu u blizini hotela i rizorta na za njih uvijek toplom Mediteranu.- kazao je Komnenović dodajući da partneri iz Omska već traže zainteresovanu rusku aviokompaniju koja bi saobraćala na toj liniji.\nKomnenović je kazao da se on i njegovi domaćini prilikom boravka u Rusiji i razgovora u Omsku „nisu bavili visokom međudržavnom politikom, već razvojem regionalne saradnje“ i da su tim razgovorima bili prisutni predstavnici ruskog i crnogorskog ministarstva vanskih poslova što daje za naslutiti da bi vlasti u Moskvi dale „zeleno svetlo“ za makar i delimičnu obnovu avioletova sa Crnom Gorom kroz bilateralno dogovorenu liniju Omsk-Tivat.\nKomnenović je kazao da većina žitelja Omska ima dobar standard jer je oslonac ekonomije tog grada vrlo razvijena vojna idustrija, kao i petrohimijska industrija, te da oni vole da putuju i da vole da dolaze i u Crnu Goru u koju su protekle dve godine stizale značajno skupljim i neefikasnijim „zaobilaznim kanalima“ – indirektno preko Beograda, Istanbula, Tirane ili Dubrovnika, a sada i dolazili direktnim avioletovima.\n- Uspostavljanje ove linije je preduslov i za druge načelno dogovorene vidove saradnje sa Omskom i Omskom oblasti jer oni tamo imaju izuzetno refenentan centar za lečenje onkoloških bolesti koji koriste i mnogi pacijenti sa Zapada. Ideja je da se ti pacijenti nakon intervencija i liječenja na klinici u Omsku, šalju na rehabilitaciju u Boku, u Centar Igalo.\nRusi su spremni da uspostavimo i saradnju na polju školovanja kadrova za ugostiteljstvo i turizam, a posebno ih zanima da preko Tivta uđu na tržište Crne Gorte kada su u pitanju petrohemijski proizvodi i naftni derivati. Sa tom svojom ponudom kada su u pitanju petrohemijski proizvodi namijenjeni nautičkoj industriji, oni će prvenstveno upoznati menadžment Porto Montenegra koji je takođe veoma zainteresovan za uspostavljanje ove kooperacije.“ – kazao je Komnenović.\nOn nije krio zadovoljstvo prijemom koji je imao u Omsku i svime što je tamo vidio dodajući da su mogućnosti za saradnju Boke i Omske oblasti velike na mnogim poljima, uključujući tu i kulturu i sport. Tako je već načelno dogovoreno da se uspostavi saradnja trostrukog svjetskog šampiona u MMA borbama Aleksnadra Šlemenka i njegovog kluba “Šturm” sa MMA klubom iz Tivta, kao i da tivatski jedriličari iz JK “Delfin” sarađuju sa poznatim ruskim nautičarem Sergejom Ščerbakovim, koji je svojom jedrilicom oplovio planetu, prenosi Bankar.me.\n- Za uspostavljanje ovako dobrih i vrlo prosperitetnih odnosa sa Omskom oblasti najzaslužniji je jedan naš čovek – Vladimir Pajić čiji je otac rodom iz Pipera, a majka Ruskinja i koji već dugo žvi i radi u Omsku. On ima i turističku agenciju u Budvi i uložio je zaista puno napora da uspostavi sadržajnije i plodnije bilateralne odnose lokalnih i regionalnih vlasti Rusije i Crne Gore, na obostranu korist.- zaključio je gradonačelnik Tivta.\nNa leto i letovi iz Rumunije\nKomnenović je kazao da će narednog leta biti uspostavljeni i novi direktni avio-letovi između Tivta i Rumunije.\n- Reč je o linijama Krajova-Tivat i Arad-Tivat koji bi se održavali tokom letnje sezone. O tome će više reči biti u petak kada u Tivat dolazi izvršni direktor Aerodroma Crne Gore Goran Jandreoski, članovi Borda direktora te kompanije i njihovi poslovni partneri iz Rumunije.- istakao je on.\nLetovi Rusija Crna Gora


Otkrivena Perezova "pećina sa blagom", sve spremno za "Galaktika" i naravno, svetski rekord! - Sportske.net\nDanas će to biti prezentovano i članovima skupštine, novac je sačuvan, možda će ovo razljutiti Zidana, ali Perez ima sasvim drugačiji plan!\nKlinč evropskih divova oko deteta Totenhema!Real se mučio, Benz se približio najboljima!Realova dva lica, strepnja u Madridu i mrvice za Jovića!Zidan opet iznenadio, dva najskuplja pojačanja na klupi!Englezi pristali, francuska revolucija u Realu počinje u januaru?!\nIz izveštaja koji će danas Florentino Perez predstaviti deoničarima, jasno se vidi namera kluba.\nNaime, to je ono što je i najviše pogodilo Zidana, Real ima 156 milion, spremnih za transfer, ali nisu želeli da kupe Pogbu.\nNaime, plan je da se dovede "Galaktiko", Perez smatra da je to jedan drugi Francuz, Kilijan Mbape.\n"AS" piše da bi Real na osnovu ove finansijske podloge mogao da uzme veoma povoljan kredit na dug period, sa malom kamatom i da bi tih oko 300 miliona evra moglo da bude iskorišćeno za kupovinu Mbapea.\nHoće li PSŽ prodati?\nTo nije pitanje, moraju.\nJer Mbape narednog leta ulazi u poslednje dve sezone ugovora, već je navodno saoptšio Leonardu da neće produžiti, da nije novac u pitanju, smatra da je Real logična sledeća stanica.\nZbog toga je leto 2020. u stvari poslednja šansa da Parižani uzmu ogroman novac i zarade na momku koga su platili 180 miliona evra i koji je po mnogima najtalentovaniji fudbaler na svetu.\nSamom transferu bi moglo da pogoduje i to što Real ima sjajne odnose sa PSŽ i oni neće praviti nikakve greške u koracima kad je transfer u pitanju, sačekaće da Mbape razgovara sa svojim klubom i saopšti im odluku.


Opasni bankarski trojanac Acecard može da kompromituje brojne popularne aplikacije\nMobilni telefoni, 01.03.2016, 01:00 AM\nIstraživači kompanije Kaspersky Lab otkrili su malver Acecard koji je jedan od najopasnijih bankarskih trojanaca koji su do sada otkriveni. Acecard malver ima sposobnost da napadne korisnike skoro 50 različitih finansijskih aplikacija i servisa i može da zaobiđe bezbednosne mere Google Play prodavnice aplikacija.\nTokom trećeg kvartala 2015. godine, stručnjaci kompanije Kaspersky Lab primetili su neobično veliki broj napada na mobilne bankarske aplikacije u Australiji. Situacija je delovala prilično ozbiljno a uskoro je otkriveno da je glavni uzrok ovih napada samo jedan bankarski trojanac - Acecard.\nAcecard koristi praktično sve funkcije malvera koje su trenutno dostupne, od krađe tekstualnih i audio poruka banaka do pojavljivanja lažnih prozora u okviru legitimne aplikacije banke koji simuliraju prijavljivanje na sistem i kradu od korisnika važne informacije. Najnovija verzija Acecarda ima sposobnost da napadne korisnike koji koriste aplikacije 30 banaka, kao i njihove sisteme za plaćanje. Uzimajući u obzir činjenicu da ovi virusi mogu da ubace lažne prozore u aplikacije, ukupan broj napadnutih finansijskih aplikacija može biti i znatno veći.\nPored bankarskih aplikacija, Acecard može da kompromituje sledeće aplikacije sa fišing prozorima:\n• Aplikacije za slanje poruka: WhatsApp, Viber, Instagram, Skype;\n• Društvene mreže: VKontakte, Odnoklassniki, Facebook, Twitter;\n• PayPal mobilnu aplikaciju;\n• Google Play i Google Music aplikacije.\nOvaj malver prvi put je detektovan u februaru 2014. godine ali dugo vremena nije pokazivao znake malicioznih aktivnosti. Sve se promenilo prošle godine kada su istraživači kompanije Kaspersky Lab primetili nagli porast u broju napada: u periodu od maja do decembra prošle godine, više od 6000 korisnika napadnuto je ovim malverom. Većina njih bila je sa teritorije Rusije, Australije, Nemačke, Austrije i Francuske.\nTokom dve godine posmatranja ovog malvera, istraživači kompanije Kaspersky Lab bili su svedoci njegovog razvoja. Registrovano je više od 10 novih verzija malvera, pri čemu je svaka nova verzija imala nove funkcije.\nMobilni uređaji su najčešće bili inficirani nakon preuzimanja maliciozne aplikacije koja bi izgledala kao legitimna. Acecard se uglavnom distrubuira kao Flash Player ili PornoVideo, iako se nekada koriste i druga imena kako bi bio imitiran popularni softver.\nMeđutim, ovo nije jedini način za širenja malvera. Krajem decembra prošle godine, istraživači su uspeli da detektuju verziju virusa Acecard, Trojan-Downloader.AndroidOS.Acecard.b, u zvaničnoj Google prodavnici (Google Play Store). Kada se malver instalira sa Google Play prodavnice, korisnik vidi samo Adobe Flash Player ikonicu na ekranu i nijedan znak da je aplikacija zapravo instalirana.\nPažljivo posmatrajući kod malvera, stručnjaci su došli do zaključka da je Acecard napravila ista grupa sajber kriminalaca koja je odgovorna za nastanak prvog TOR Trojanca koji je kreiran za Android, Backdoor.AndroidOS.Torec.a, kao i nastanak prvog mobilnog ransomwarea Trojan-Ransom.AndroidOS.Pletor.a.\nDokaz za ovu tvrdnju zasnovan je na sličnosti u kodovima, kao i korišćenju istih komando-kontrolnih servera. To dokazuje da je Acecard napravila moćna i iskusna grupa kriminalaca, najverovatnije sa ruskog govornog područja.\n„Sajber kriminalne grupe koriste praktično svaku priliku da rašire ovaj bankarski malver. Može biti distribuiran preko programa, zvaničnih prodavnica ili drugih malvera. Jedna od glavnih karakteristika ovog malvera jeste da je sposoban da kompromituje više od 30 različitih bankarskih sistema i aplikacija, kao i društvene mreže i druge aplikacije za slanje poruka. Kombinacija mogućnosti i metoda za širenje Acecard virusa čini ovaj mobilni malver najopasnijom pretnjom za korisnike”, upozorava Roman Unuček, viši analitičar malvera u kompaniji Kaspersky Lab SAD.\nNe preuzimajte i ne instalirajte aplikacije sa Google Play ili drugih internih izvora ako niste sigurni da su autentične;\nNe posećujte sumnjive web stranice sa i ne otvarajte sumnjive linkove;\nInstalirajte pouzdano bezbednosno rešenje na mobilnom uređaju;


Premestite ili preimenujete fascikle na lokaciji Outlook.com - Outlook\nMožete da prevučete u fasciklu u Outlook.com na novo mesto u hijerarhiji omiljene lokacije, ili možete da koristite opciju Premesti u priručnom meniju. Možete da preimenujete i sve fascikle koje kreirate.\nAko ne možete da vidite fascikle e-pošte, uverite se da se ne nalaze u fascikli „skupiti”. Izaberite > fascikle da biste razvili.\nPromena redosleda fascikli\nU okviru "Omiljene lokacije", izaberite i prevucite fasciklu nagore ili nadole na listi.\nNapomena: Ne možete promeniti redosled fascikli u oknu fascikle. Da, ali možete da promenite redosled bilo koje fascikle u Omiljene lokacije.\nPremeštanje fascikle u drugu fasciklu\nU okviru fascikleizaberite i prevucite fasciklu ili potfascikli preko fasciklu u koju želite da biste ga premestili.\nNe možete da premeštate potfascikle u glavni meni fascikle . Potfascikle uvek mora biti u drugu fasciklu. Možete da učinite potfascikli kao omiljene koji se pojavljuju na listi glavnom Omiljene lokacije . Da biste to uradili, izaberite zvezdu Dodaj u omiljene lokacije.\nAko slučajno napravite fasciklu potfascikli, kreirajte novu fasciklu i kopirajte sve e-poštu sa u potfascikli u novu fasciklu najvišeg nivoa.\nU okviru fascikle, kliknite desnim tasterom miša na fasciklu koju želite da preimenujete i izaberite stavku Preimenuj.\nNapomena: Ako se premeštate fascikle koju ste kreirali, sledeći put kada se prijavite oni će se rasporediti po abecednom redu.\nIspod fascikle, kliknite desnim tasterom miša na fasciklu koju želite da premestite i izaberite stavku Premesti.\nU dijalogu Premeštanje fascikle , izaberite novu fasciklu u koju želite da premestite fasciklu i izaberite stavku Premesti.


Srbija među zainteresovanima za nabavku ruske vakcine protiv korone - Biznis i Finansije\nHome\tVestiEkonomija\tSrbija među zainteresovanima za nabavku ruske vakcine protiv korone\nZvanična Moskva je saopštila da je već 20 zemalja u svetu izrazilo interes za nabavku njihove vakcine protiv korona virusa. Prema navodima britanskog časopisa „Fajnenšel tajms“, među njima je i Srbija.\n„Moskva je saopštila da je već 20 zemalja u svetu izrazilo interesovanje za nabavku njihove vakcine, a među njima su Filipini, Brazil, Srbija… Ključna tržišta za rusku vakcinu će biti van Zapada, dok će evropski, američki i verovatno kineski naučnici nastaviti da razvijaju njihove sopstvene verzije vakcine”, navodi britanski časopis „Fajnenšel tajms“.\nU tekstu se kaže da su Filipini zvanično saopštili da će u oktobru početi sa kliničkim ispitivanjima ruske vakcine protiv korona virusa. „Ukoliko ispitivanja budu uspešna, Filipini će vakcinu staviti u službenu upotrebu do aprila 2021. godine, a predsednik Rodrigo Duterte će je primiti najranije do 1. maja”, prenosi britanski list.\nRuski zdravstveni zvaničnici su saopštili da vakcina garantuje dve godine imuniteta na korona virus. Američki i evropski naučnici su skeptični prema ruskoj objavi o pronalasku vakcine. Moskovski dopisnik „Fajnenšel tajmsa“ je ocenio kako je za sada izvesno da je objava o pravljenju vakcine svakako doprinela promociji ruske moći.\nKako kod okreneš, „bićemo prvi“\nKomentarišući najavu da će Srbija biti jedna od prvih 20 zemalja koja će dobiti vakcinu, predsednik Sindikata lekara i farmaceuta Rade Panić je ocenio da to znači „da smo više eksperiment nego nešto drugo”. On je dodao da se zalaže za nabavku vakcine koja će biti izrađena po standardima Evropske unije, jer je tu reč o najstrožim kriterijumima.\nVakcina, koju je razvio Nacionalni istraživački centar Gamaleja, dobila je zvaničnu registraciju u Ministarstvu zdravlja Rusije.\nZamenica direktora Instituta „Batut“ i članica Kriznog štaba Darija Kisić Tepavčević izjavila je povodom ruske vakcine protiv korona virusa da svaka vakcina koja ulazi u Srbiju mora da prođe sve faze testiranja, bez obzira na sertifikate koje je dobila u zemlji koja ju je proizvela.\nPredsednik Srbije Aleksandar Vučić rekao je na početku pandemije da će Srbija „napraviti vakcinu“, a potom je govorio da će Srbija biti među prvim zemljama na svetu koja će je dobiti.\nRadni dan tokom pandemije je duži za skoro sat vremena


Eksperimentalnu vakcinu primilo oko milion ljudi – Portal Herceg Novi\nEksperimentalnu vakcinu primilo…\nEksperimentalnu vakcinu primilo oko milion ljudi\nepa08638838 Students of Wuhan High School wearing protective face masks sit as they attend the ceremony for the new fall semester in Wuhan, Hubei Province, China, 01 September 2020. Wuhan, the city at the epicenter of the coronavirus Covid-19 outbreak, on 01 September reopened its 2,842 kindergartens, primary and secondary schools for around 1.4 million students, according to the local authorities. EPA-EFE/STR CHINA OUT\nSkoro milion ljudi do sada je primilo eksperimentalnu vakcinu koju razvija kineska farmaceutska kompanija Sinofarm u okviru hitnog programa koji je odobrila kineska Vlada.\nIz rukovodstva te kompanije saopšteno je da do sada nijesu registrovani nikakvi negativni efekti kod primalaca te vakcine.\nPrvi čovjek Sinofarma Liju Ðindžen potvrdio je da je vakcinisano skoro milion ljudi – građevinski radnici, diplomate i studenti i da niko nije imao ozbiljniju neželjenu reakciju na vakcinu, prenosi CNN.\nLiju je kazao da je samo 6. novembra vakcinu primilio čak 56 hiljada ljudi, koji su potom otputovali u inostranstvo.\nOn je potvrdio i da je kompanija Sinofarm sprovela treću fazu kliničkih ispitivanja u kojoj je učestvovalo skoro 60 hiljada ljudi iz deset zemalja, među kojima su Ujedinjeni Arapski Emirati, Bahrein, Egipat, Jordan, Peru i Argentina.\nJoš u avgustu, kineska Vlada dala je specijalno odobrenje i kompaniji KanSino Bajolodžiks da svoju eksperimentalnu vakcinu administrira pripadnicima Narodne oslobodilačke armije Kine.


Korisne informacije o pripremi i realizaciji IPARD projekata - AgroSmart\nPoljoprivredna gazdinstva koja nameravaju da učestvuju na IPARD javnim pozivima, bilo da je reč o nabavci traktora, mehanizacije, izgradnji poljoprivrednih objekata, preradi poljoprivrednih proizvoda ili pak ruralnom turizmu, pored osnovnih i specifičnih uslova konkurisanja datih pravilnicima, treba na umu da imaju i sledeće:\nKako predfinansirati investiciju?\nInvesticiju podnosilac zahteva, nakon dobijanja rešenja o odobrenju projekta, finansira u potpunosti sopstvenim sredstvima – najčešće uz bankarski kredit ili zajam Fonda za razvoj Vojvodine. Važno je uskladiti vremenski period otplate kredita sa periodom iz poslovnog plana, dakle, poslovni plan mora da obuhvati celokupan period otplate kredita.\nDobijanje IPARD podsticaja zasniva se na tome da samostalno obezbeđujete sredstva za predfinansiranje investicije koja će biti refundirana u određenom procentu (50% do 80%) nakon realizacije projekta.\nU Meri 1 neophodno je da poljoprivredno gazdinstvo ispunjava odgovarajuće nacionalne propisane uslove u oblasti zaštite životne sredine, zaštite bilja i dobrobiti životinja. Po završetku investicije predmetna investicija treba da ispunjava navedene uslove i prema EU propisima.\nU Meri 3 neophodno je da poljoprivredno gazdinstvo ispunjava odgovarajuće propisane uslove u oblasti zaštite životne sredine, javnog zdravlja (sa aspekta bezbednosti hrane), bezbednosti i zdravlja na radu, a za investicije u sektoru prerade mesa i mleka i uslove u oblasti veterinarskog javnog zdravlja i dobrobiti životinja. Po završetku investicije predmetna investicija treba da ispunjava navedene uslove i prema EU propisima.\nU Meri 7 neophodno je da poljoprivredno gazdinstvo ispunjava uslove iz nacionalnih propisa koji se odnose na turizam i ugostiteljstvo.\nVoditi računa i o:\nPodnosilac zahteva može podneti samo jedan zahtev za odobravanje projekata po istom javnom pozivu, za jednu ili više investicija sa liste prihvatljivih investicija i troškova u okviru samo jednog sektora\nNe sme biti nikakvih avansnih uplata pre odobrenja projekta. Samo se dozvoljavaju opšti troškovi.\nDa bi se dobio IPARD podsticaj neophodno je na gazdinstvu i u proizvodnji ispuniti standarde (nacionalne a na kraju investicije i EU) koji se tiču zaštite životne sredine, zaštite bilja, dobrobiti životinja, bezbednosti hrane…\nSvi neophodni obrasci za konkurisanje objavljuju se uz javni poziv, a mogu se preuzeti na internet stranici Uprave za agrarna plaćanja:\nPitanja vezana za IPARD projekte mogu se poslati na e-mail: ipard.info@minpolj.gov.rs


FRAPANTNI PODACI MUP-A, SAMO ZA VIKEND 8.103 PREKRŠAJA, VOZAČI PIJANI I DROGIRANI ! INFO – POSMATRAČ ~ INFO PORTAL\nZa vikend MUP SRBIJE, tačnije pripadnici saobraćajne policije Ministarstva unutrašnjih poslova u akciji pojačane kontrole saobraćaja posle sumiranja podataka i statistike danas je izdalo saopštenje tim povodom da su otkrili čak 8.103 prekršaja prekoračenja brzine, a usput još i 5.147 drugih prekršaja tokom te pojačane akcije.\nOno što je takođe frapantno da su učesnici saobraćaja, tačnije vozači i pored svih DRŽAVNIH UDARNIH STRATEGIJA, PROGRAMA i apela, za volan sedaju mortus pijani i pod dejstvom psihoaktivnih supstanci !\nIz saobraćaja su tačno isklјučena 923 vozača zbog upravlјanja vozilom pod dejstvom alkohola, a 20 vozača zbog upravlјanja vozilom pod dejstvom psihoaktivnih supstanci, što su naročito visoko zabrinjavajući brojevi.\nU službenim prostorijama je na trežnjenju zadržano 188 vozača, koji su upravlјali vozilom sa više od 1,20 promila alkohola u organizmu, pri čemu je 29 vozača upravlјalo vozilom u stanju potpune alkoholisanosti, sa više od 2 promila alkohola u organizmu i protiv njih su podnete prekršajne prijave zbog nasilničke vožnje.\nNajveći broj prekršaja otkriven je na teritoriji Policijske uprave za grad Beograd, ukupno 1.960, dok je na teritoriji Policijske uprave u Novom Sadu i Valјevu otkriveno po 818 prekršaja, a na teritoriji Policijske uprave u Nišu 726 prekršaja.\nTags: Ministarstvo unutrašnjih poslova MUP SAOBRAĆAJNA POLICIJA


Mlađe selekcije - KK Crvena zvezda\nKK Crvena zvezda decenijama je bio poznat i po radu sa mladim igračima i stvaranju budućih asova jugoslovenske i kasnije srpske i svetske košarke.\nU avgustu 2011. godine KK Crvena zvezda je imao tek nekolicinu mladih i neafirmisanih igrača sa potpisanim ugovorima, mlađe kategorije kluba sa Malog Kalemegdana nisu imale jasnu definisanu strukturu, a najtalentovaniji srpski igrači u širokom luku su zaobilazili crveno-beli dres. Kao jedan od prioriteta novog rukovodstva kluba na čelu sa Nebojšom Čovićem postavljen je rad sa mladim igračima.\nVeć prva generacija juniora u ’’novoj eri’’ kluba sa Malog Kalemegdana najavila je velika dela. Generacija koja je objedinila godište 1994. i 1995. Ognjen Dobrić, Marko Gudurić, Marko Tejić, Nikola Rebić, Dušan Ristić… Bili su deo te juniorske selekcije, a u godinama koje su dolazile nosili su i dres prvog tima Crvene zvezde. Najbolji primer uspešnog rada u svim selekcijama kluba sa Malog Kalemegdana je svakako Marko Gudurić koji je imao razvojni put od kadeta, preko juniora, razvojnog tima FMP-a pa sve do igrača prvog tima Crvene zvezde koji rešava evroligaške utakmice i donosi trofeje.\nTrend velikih uspeha u mlađim kategorijama i stvaranja igrača za prvi tim se i dalje nastavio. Pored brojnih trofeja u svim uzrasnim kategorijama – pionirskoj, kadetskoj i juniorskoj na nivou Srbije, svakako se kao najveći uspeh nameće osvajanje juniorske Evrolige. Naime, generacija 1996/1997 je 2014. godine na Fajnal Ejtu Milanu veoma dominantno došla do samog vrha Evrope.\nU finalu je rival bio slavni Real Madrid, a Crvena zvezda uspešnija rezultatom 55:42. Iako su crveno-beli u svom sastavu imali nekoliko 16-ogodišnjaka, hrabrom i odlučnom igrom srušili su ’’kralja’’. Trebalo bi istaći da je i ta generacija iznedrila prvotimce crveno-belih, a među njima su Aleksa Radanov, Stefan Lazarević i Boriša Simanić koji su svakako budućnost Crvene zvezde.\nCrvena zvezda je u proteklih osam godina stalni član završnih turnira Fajnal ejt Evrolige za juniore i isto toliko godina, sa velikim uspehom organizuje kvalifikacione turnire.\nU prethodnih osam godina, Crvena zvezda je organizovala osam turnira i osam puta osvajala pehare.\nGodinama je KK Crvena zvezda davala brojne reprezentativce u mlađim selekcijama nacionalnog tima\nTokom prethodnih godina, veliku ulogu u osvajanju medalja na svim važnijim takmičenjima imali su igrači Crvene zvezde…\nNajveći uspeh ostvaren je 2017. godine kada je U18 reprezentacija Srbije osvojila zlatnu medalju. Kapiten reprezentacije bio je sadašnji igrač FMP-a Aleksa Uskoković, a još jedan član prve petorke Stefan Momirov.\nBronzu na Svetskom prvenstvu za igrače do 17 godina Srbija je osvojila 2014. godine, a u sastavu je bilo 5 igrača koji su sa uspehom nosili kadetski i juniorski dres Crvene zvezde.\nNa Svetskom prvenstvu za igrače do 17 godina, Crvena zvezda u reprezentaciji Srbije imala četiri predstavnika Vasića, Živanovića, Popovića i Pavićevića. Selektor je bio Slobodan Klipa.\nU sezoni 2017/2018 crveno-beli su postali šampioni Srbije u pionirskom, kadetskom i juniorskom uzrastu.\nKadeti Crvene zvezde u finalu F8 savladali su Partizan..\nJuniori Crvene zvezde u finalu F8 bolji su bili od Mega Bemaksa. Crvena zvezda je slavila na kraju rezultatom 84:82.


Nakon diskusije predsednika Dejana Kovačevića o završnom računu za 2018. godinu, za reč se javio odbornik Boško Milovanović.\n- Već dugo zahtevam da nam radarski Centar sa Bukulje pošalje izveštaj, jer, narod ovog kraja “pobi” grad svake godine, a izveštaja nema. Pohvalno je što je proglašeno vanredno stanje, ali, mislim da je trebalo da se to uradi na celoj teritoriji milanovačke opštine, a ne samo na delu. Takodje, bitna je i nadoknada štete poljoprivrednicima, jer, recimo, voće je “ranjeno”, što znači da će mu, uz adekvatnu negu, trebati nekoliko godina da se vrati u prvobitno stanje. Konačno, hteo bih da pitam i zašto je angažovana privatna revizorska kuća za završni račun, a i iz ovog izveštaja se ne vidi ništa, niti je kome jasno šta su oni rekli - rekao je Milovanović.\nReplicirao mu je Kovačević.\n- Vanredna situacija je proglašena na delu teritorije prema Zakonu, jer bi, u suprotnom, moglo doći do zloupotreba. Radarski Centar šalje godišnji izveštaj, ali, moramo im biti zahvalni što će neispaljene rakete sa drugih područja, rasporediti u rudničko-takovski kraj. Što se tiče angažovanja revizorske kuće, problem predstavlja što Milanovac nema internog revizora, pa smo prinudjeni na alternativna rešenja. Inače, istakao bih da smo agrarni budžet, koji je, nekada, iznosio sedam miliona dinara, mi podigli na nivo od 50 miliona, a da li će ta cifra biti veća, zavisi od mnogo stvari - rekao je predsednik.\nZatim je, naknadno uvrštena tačka dnevnog reda, usvojen i izveštaj predsednika Kovačevića o radu u protekloj godini, koji je jednoglasno i usvojen. Tokom izlaganja o prvom rebalansu budžeta, predsednik Kovačević je taksativno naveo cifre koje će se raspodeliti od opredeljenih 77 miliona.\n- Za izgradnju Centra za socijalni rad, preko puta Opšte bolnice, opredeljeno je 15 miliona, dok je 20 miliona planirano da se investira u uličnu rasvetu, gde ćemo, ugradnjom modernih led sijalica uštedeti znatna sredstva. Za renoviranje i opremanje Policijske stanice u Pranjanima, predvidjeno je dva miliona i šesto hiljada dinara, ali, u tu sumu su uračunate i neke stavke koje moraju da se urade do avgustovskog “Sabora violine” u Pranjanima. Takodje, dva i po miliona je predvidjeno za ugradnju “antikliznih traka” na zgradi Opštine u Takovskoj i u Tihomira Matijevića. Milion dinara će se izdvojiti za kupovinu traktorskih raonika za čišćenje snega na seoskom području, koji će dobiti ljudi koji već godinama čiste sneg u zimskim danima, a za uzvrat dobijaju gorivo od opštine. Za adaptaciju objekta PU “Sunce” u Železničkoj, predvidjeno je pet miliona i dvesta hiljada dinara, a pet miliona je opredeljeno za mostove u Vraćevšnici i Dragolju - rekao je Kovačević, dodajući i investicije u osnovno i srednje obrazovanje, kao i plaćanje zaostalih dugova bivše apotekarske ustanove.\nDirektor JP “Rzav”, Zoran Barać, istakao je, tokom izlaganja po ovom pitanju, da je ovo preduzeće tokom protekle godine ostvarilo pozitivan finansijski rezultat, jer je proizvedeno distribuirano preko 16 miliona kubnih metara vode za piće, što je 5,8 odsto više od planiranog.\n- Trenutno se radi na tome da se u narednom periodu završi kompletna akumulacija, a, sredstva koja su opredeljena od Republike, u iznosu od preko 400 miliona dinara, upotrebiće se u izgradnji akumulacije, kako bi smo dobili adekvatnu branu i akumulaciju za nastavak vodosnabdevanja, nadamo se, i Kraljeva, Arandjelovca, Topole - zaključio je predsednik opštine Gornji Milanovac, Dejan Kovačević.


RTS :: Milion dolara nasledstva za institut "Dr Vukan Čupić"\nVesti Milion dolara nasledstva za institut "Dr Vukan Čupić"\nčetvrtak, 10. avg 2017, 14:28 -> 12:28\nBračni par iz Kanade Đuro i Ilinka Trifunović nisu imali dece i za života su ostavili testament kojim njihovo nasledstvo od milion kanadskih dolara poklanjaju dečjoj zdravstvenoj ustanovi u Beogradu. Njihovi rođaci odlučili su da taj dragoceni poklon daruju Institutu za majku i dete "Dr Vukan Čupić".\nĐuro i Ilinka su Srbi, rodom iz sela Kosova kod Knina. Iz Dalmacije su se iselili u Kanadu posle Drugog svetskog rata, gde su se bavili živinarstvom.\nTestamentom su svoju životnu ušteđevinu zaveštali bolesnoj deci, što je najveća pojedinačna donacija nekoj zdravstvenoj ustanovi u Srbiji za poslednjih 30 godina, a ovom Institutu od kada postoji.\nPo broju postelja, pacijenata i zaposlenih ovo je najveća dečja bolnica u Srbiji i jugoistočnoj Evropi. Za 66 godina, od kada Institut postoji, nije bilo značajnije obnove do ove.\nZahvaljujući donaciji bračnog para Trifunović već su nabavljeni aparati za savremeno lečenje, a mnogi delovi Instituta su osavremenjeni.\nNačelnik odeljenja za kliničku patologiju docent dr Slaviša Đuričić kaže da je patologija sasvim renovirana, a zahvaljujući nabavci novih aparata unapređen kvalitet rada i poboljšana zaštita zaposlenih koji su u svakodnevnom kontaktu sa toksičnim hemikalijama. Inače, na tom institutu se nalazi jedino odeljenje dečje patologije na Balkanu.\nZahvaljujuči ovom veličanstvenom daru porodice Trifunović obnovljene su laboratorije, intezivna nega i treći sprat sa odeljenjima na kojima se leče mali bolesnici koji boluju od teških i retkih bolesti.


UMESTO HRVATSKOG - CRNOGORSKI KAMEN Veliko stepenište na Kalemegdanu zasijalo u novom ruhu\nFoto: Zavod za zaštitu spomenika kulture grada Beograda / Promo\nRekonstrukcija i restauracija Velikog stepeništa na Beogradskoj tvrđavi završena je poslednje nedelje juna, a najznačajnija promena jeste zamena svih gazišta i podesta od krečnjaka sa Brača (Hrvatska) masivnim monolitnim kamenim gazištima od krečnjaka iz Danilovgrada (Crna Gora).\nIzgled Velikog stepeništa pre i posle rekonstrukcije\n- Stepenici izrađeni od krečnjaka iz Danilovgrada imaju fizičko-mehanička svojstva koja više odgovaraju našim klimatskim uslovima. Ovaj kamen je izabran u saradnji sa petrolozima kao vizuelno najpribližniji, a boljih je svojstava nego prethodni - saopštili su iz Zavoda za zaštitu spomenika kulture grada Beograda.\nRekonstruisana ograda Velikog stepeništa\nTokom četvoromesečnih radova, rekonstruisano je stepenište koje je bilo opasno za posetioce usled brojnih dubokih paralelnih pukotina i listanja, urađena je restauracija ograde, izvršeno je čišćenje fuga i fugovanje i zamenjeni su polomljeni i nedostajući delovi. Kao dekorativni detalj koji je postojao na prvobitnom stepeništu, a koji je zaboravljen prilikom prošle rekonstrukcije, izrađene su kamene žardinjere na osnovu arhivskih crteža i fotografija.\nKamene žardinjere krasile su prvobitno stepenište, ali u prethodnoj rekonstrukciji su zaboravljene\n- Problematičan deo posla bilo je čišćenje ograde i skulpture lava od prljavštine i grafita. Skulptura je na površini imala naslage farbe kojom su u nestručnim intervencijama maskirani grafiti. Skidanjem farbe došlo se do sloja grafita koji su prekrivali najveću površinu skulpture, njihovo brisanje je bilo zahtevno, ali uspešno zbog prirode samog kamena od koga je izrađena. Veći problem je bio uklanjanje grafita sa ograde, gde na pojedinim delovima grafiti nisu mogli biti potpuno uklonjeni jer su prodrli duboko u strukturu kamena - rekli su iz Zavoda za zaštitu spomenika kulture grada Beograda\nNaslage stare farbe nakon nestručnog prekrivanja grafita predstavljale su najveći problem prilikom restauracije skulpture lava\nCelo stepenište i ograda zaštićeni su antigrafitnim premazom kako bi u slučaju oštećenja nastalih grafitima ista mogla biti uklonjena bez trajnog oštećenja postojeće ograde i novougrađenih stepenika.\nIstorija Velikog stepeništa\nVeliko stepenište sa terasom, smešteno na prostoru Jugozapadnog tvrđavskog fronta, delo je Aleksandra Krstića, šefa odseka za parkove. Do uređenja ovog dela tvrđavskog prostora, došlo je tokom obimnih radova na uređenju Parka Kalemegdan nakon Prvog svetskog rata. Nekoliko godina nakon završetka, izvršena je rekonstrukcija Savskog šetališta, najverovatnije zbog problema statičke prirode. Prilikom bombardovanja 1941. prostor je bio devastiran do izvesne mere, a to se odnosi naročito na dekorativnu obradu stepeništa. Oštećeno stepenište je najverovatnije bilo obnovljeno tokom rata, u veoma pojednostavljenoj formi, lišenoj nekadašnje monumentalnosti. Tokom 50-ih i 60-ih godina 20. veka prostor stepeništa i šetališta je ostao zapušten usled lošeg održavanja, da bi 1987. bila doneta odluka da se pristupi radovima sanacije i restauracije i 1989. godine je urađena statička sanacija, ponovo napravljena ograda, postavljena nova gazišta.\nFotografija velikog stepeništa iz 1989. godine (Zavod za zaštitu spomenika kulture grada Beograda)\nMeđutim, izbor kamena za monolitna gazišta se pokazao kao loš. Naime, brački krečnjak od koga su tada urađena gazišta po svojim fizičko-mehaničkim svojstvima ne odgovara nameni. Kamen je brzo počeo da propada, a zbog loše otpornosti na mraz pojavile su se mnogobrojne pukotine, koje su se vremenom uvećavale i na mnogim mestima je došlo do značajnog gubitka kamenog materijala. Poslednja sanacija Velikog stepeništa rađena je 2006. godine i tom prilikom su pukotine zalivene cementnim malterom, pojedine veštačkim kamenom nepoznatog sastava, dok su veći nedostaci nadomešteni pločastim kamenim zakrpama u cementnom malteru. Ovakav metod sanacije ubrzo je pokazao svoje loše strane, i na stepeništu su se pojavila još veća oštećenja.\nU toku poslednjih nekoliko godina rekonstruisani su Spomenik zahvalnosti Francuskoj, Česma Mehmed-paše Sokolovića, Damad Ali-pašino turbe, Malo stepenište, most kod Sahat kule i plato kod "Pobednika". U narednom periodu očekuje se velika rekonstrukcija samog spomenika. Trenutno je u procesu izgradnja pasarele ili tobogana od Kalemegdana do Beton hale, a u planu je i gondola.\nZavod za zaštitu spomenika kulture grada Beograd\nTender za sanaciju "Pobednika" dobio Građevinski fakultet, radovi počinju sredinom SLEDEĆE GODINE\nPRE I POSLE REKONSTRUKCIJE Obnovljeno Veliko stepenište na Kalemegdanu, uloženo 14,5 miliona dinara (FOTO)\nRadojičić: Radovi u gradu će biti nastavljeni i posle 1. septembra\nGradonačelnik Beograda prof. dr Zoran Radojičić obišao je danas radove na rekonstrukciji Karađorđeve ulice, gde se uverio da radovi teku po planu i istakao da će 1. septembra ulica biti otvorena za saobrćaj, a nastaviće se sa radovima na okolnom uređenju. Radojičić je naglasio da se na terenu nalazi veliki broj radnika, kao i da su prisutni i predstavnici Direkcije za građevinsko zemljište i izgradnju Beograda, koji vrše nadzor radova.\nBeograd je u izboru čuvenog "Lonely planeta" ponovo proglašen za grad sa definitivno najboljim i najpristupačnijim noćnim provodom na svetu!